
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1500 


29 Νοεμβρίου 2002 


ΑΠΟΦΑΣΕΙ Σ 

Αριθ. ΥΠΠΟ/ΓΝΟΣ/69392 

Έγκριση Κανονισμού της Ανώνυμης Εταιρείας με την 
επωνυμία «Οργανισμός Προβολής Ελληνικού Πολιτι¬ 
σμού Α.Ε.» για την ανάθεση, παρακολούθηση και πα¬ 
ραλαβή έργων, για τη σύναψη και εκτέλεση των σχετι¬ 
κών συμβάσεων και για την κατασκευή έργων με αυτε¬ 
πιστασία. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Της παρ. 1 περ. ιε του άρθρου 6 του Ν. 2819/2000 
«Ίδρυση της Εταιρίας «Ολυμπιακό Χωριό 2004 Α.Ε., προ¬ 
στασία Ολυμπιακών Συμβόλων και Σημάτων και άλλες 
διατάξεις» (ΦΕΚ Α' 84), με τον οποίο καταργήθηκε η παρ. 
2 και προστέθηκε νέα παρ. 2Α στο άρθρο 6 του Ν. 2557/ 
1997 «Θεσμοί, μέτρα και δράσεις πολιτιστικής ανάπτυ¬ 
ξης» (ΦΕΚ Α'271), όπως ισχύει. 

β) Της 3576/3.11.2000 ΚΥΑ των Υπουργών Πολιτισμού 
και Οικονομικών «Έγκριση του Καταστατικού της Ανώνυ¬ 
μης Εταιρίας Προβολής της Ελληνικής Πολιτιστικής Κλη¬ 
ρονομιάς Α.Ε.» (ΦΕΚ 1386 Β'/ΙΟ.11.2000). 

γ) Το Π.Δ. 334/2000 «Προσαρμογή της Ελληνικής Νο¬ 
μοθεσίας για τα δημόσια έργα προς τις διατάξεις της 
Οδηγίας 93/37/Ε.Ο.Κ., όπως τροποποιήθηκε και συμπλη¬ 
ρώθηκε» (ΦΕΚ Α'279). 

δ) Του άρθρου 29α του Ν. 1558/85, όπως προστέθηκε 
με το άρθρο 27 του Ν. 2081/1992 και τροποποιήθηκε με το 
άρθρο 1 παρ. 2Ατου Ν. 2469/1997. 

2. Την 49/23.9.2002 απόφαση του Διοικητικού Συμβου¬ 
λίου του Οργανισμού Προβολής Ελληνικού Πολιτισμού 
Α.Ε. 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού για το τρέχον και τα επόμενα οικονομικά έτη, απο¬ 
φασίζουμε: 

ΑΡΘΡΟ ΜΟΝΟ 

1. Εγκρίνουμε τον Κανονισμό της Ανώνυμης Εταιρείας 
με την επωνυμία «Οργανισμός προβολής ελληνικού πολι¬ 
τισμού Α.Ε.» «ΓΙΑ ΤΗΝ ΑΝΑΘΕΣΗ, ΠΑΡΑΚΟΛΟΥΘΗΣΗ 
ΚΑΙ ΠΑΡΑΛΑΒΗ ΕΡΓΩΝ, ΓΙΑ ΤΗ ΣΥΝΑΨΗ ΚΑΙ ΕΚΤΕΛΕΣΗ 


ΤΩΝ ΣΧΕΤΙΚΩΝ ΣΥΜΒΑΣΕΩΝ ΚΑΙ ΓΙΑ ΤΗΝ ΚΑΤΑΣΚΕΥΗ 
ΕΡΓΩΝ ΜΕ ΑΥΤΕΠΙΣΤΑΣΙΑ», ο οποίος καταρτίστηκε με 
την 49/23.9.2002 απόφαση του Διοικητικού Συμβουλίου 
του ανωτέρω Οργανισμού και επισυνάπτεται στην πα¬ 
ρούσα απόφασή μας. 


ΚΑΝΟΝΙΣΜΟΣ 

ΓΙΑ ΤΗΝ ΑΝΑΘΕΣΗ, ΠΑΡΑΚΟΛΟΥΘΗΣΗ 
ΚΑΙ ΠΑΡΑΛΑΒΗ ΕΡΓΩΝ, ΓΙΑ ΤΗ ΣΥΝΑΨΗ 
ΚΑΙ ΕΚΤΕΛΕΣΗ ΤΩΝ ΣΧΕΤΙΚΩΝ ΣΥΜΒΑΣΕΩΝ 

ΚΑΙ ΓΙΑ ΤΗΝ ΚΑΤΑΣΚΕΥΗ ΕΡΓΩΝ ΜΕ ΑΥΤΕΠΙΣΤΑΣΙΑ 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
ΑΡΘΡΟ 1 

ΑΝΤΙΚΕΙΜΕΝΟ - ΠΕΔΙΟ ΕΦΑΡΜΟΓΗΣ 
ΤΟΥ ΚΑΝΟΝΙΣΜΟΥ 

1. Αντικείμενο του παρόντος κανονισμού αποτελεί ο κα¬ 
θορισμός: 

α) της διαδικασίας, των όρων και προϋποθέσεων για την 
ανάθεση, παρακολούθηση και παραλαβή από την Ανώνυ¬ 
μη Εταιρία με την επωνυμία «Οργανισμός Προβολής Ελ¬ 
ληνικού Πολιτισμού Α.Ε.» των κάθε φύσεως έργων που 
αυτή εκτελεί με αυτεπιστασία ή αναθέτει σε φυσικά ή νο¬ 
μικά πρόσωπα, κατά τις διατάξεις του παρόντος, για τις 
ανάγκες ανάδειξης και προβολής της πολιτιστικής κλη¬ 
ρονομιάς και του πολιτιστικού δυναμικού της χώρας, της 
οργάνωσης και προβολής της Πολιτιστικής Ολυμπιάδας, 
στο πλαίσιο της σχετικής πολιτικής που καθορίζεται από 
το Υπουργείο Πολιτισμού, καθώς και για τις ανάγκες λει¬ 
τουργίας της, 

β) του νομικού καθεστώτος σύναψης και εκτέλεσης των 
σχετικών συμβάσεων που συνάπτει ο Οργανισμός προς 
εκπλήρωση του σκοπού του και σύμφωνα με τον ιδρυτικό 
του νόμο. 

2. Οι διατάξεις του παρόντος εκδίδονται κατ’ εξαίρεση 
από κάθε κείμενη διάταξη της εσωτερικής νομοθεσίας, 
πλην εκείνων που εφαρμόζονται συμπληρωματικώς. Οι 
διατάξεις του παρόντος είναι σύμφωνες με τις διατάξεις 
της κοινοτικής οδηγίας 93/37/ΕΟΚ, όπως ισχύει, και εν¬ 
σωματώθηκε στην εθνική έννομη τάξη με το Π.Δ. 334/ 
2000, για τις περιπτώσεις που εμπίπτουν στο πεδίο εφαρ¬ 
μογής της, καθώς και με τις γενικές αρχές του κοινοτικού 



























19836 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δικαίου, και ιδίως τις αρχές της μη νόθευσηςτου ελεύθε¬ 
ρου ανταγωνισμού, της διαφάνειας και της παροχής ίσων 
ευκαιριών σε όλους τους ενδιαφερομένους. Επίσης είναι 
σύμφωνες με το Ν. 2557/1997, το Ν. 2819/2000, το Ν. 
2833/2000, το Ν. 3028/2002 και το Π.Δ. 334/2000. 

3. Οι διαδικασίες ανάθεσης, καθώς και εκείνες σύναψης 
και εκτέλεσης των σχετικών συμβάσεων που συνάπτει ο 
Οργανισμός προς εκπλήρωση του σκοπού του, διέπονται 
συμπληρωματικώς από τις διατάξεις του αντίστοιχου Κα¬ 
νονισμού Προμηθειών και του αντίστοιχου Κανονισμού 
Μελετών. 

4. Όταν η υπό σύναψη σύμβαση για την ανάθεση εκτέ¬ 
λεσης έργου έχει ταυτόχρονα ως τμηματικό αντικείμενο 
και προμήθεια προϊόντων ή παροχή υπηρεσιών, εφαρμό¬ 
ζεται ο παρών Κανονισμός Εργων, ασχέτως της κατανο¬ 
μής των ποσών για προμήθεια ή για παροχή υπηρεσιών ή 
για εκτέλεση εργασιών. 

5. Στον παρόντα Κανονισμό υπάγεται το σύνολο των 
Οργάνων του Οργανισμού, των εργαζομένων και συμ- 
βαλλομένων με αυτόν, καθώς και το σύνολο των εμπλε- 
κομένων με τις σχετικές συμβάσεις προσώπων και φορέ¬ 
ων καθώς και των γραφείων, παραρτημάτων ή υποκατα¬ 
στημάτων που ιδρύονται από τον Οργανισμό. 

6. Ο «Οργανισμός Προβολής Ελληνικού Πολιτισμού 
Α.Ε.» θα αναφέρεται στο εξής ως «Οργανισμός». 

7. Τα κάθε φύσεως έργα που περιλαμβάνονται στο αντι¬ 
κείμενο του παρόντος Κανονισμού θα αναφέρονται στο 
εξής με το γενικό όρο «έργα». 

8. Όλα τα ποσά που αναφέρονται στον παρόντα Κανο¬ 
νισμό νοούνται πάντοτε χωρίς τον ισχύοντα κατά περί¬ 
πτωση Φόρο Προστιθέμενης Αξίας (ΦΠΑ). 

ΑΡΘΡΟ 2 

ΕΦΑΡΜΟΣΤΕΕΣ ΑΡΧΕΣ 

Ο παρών Κανονισμός διέπεται ιδίως από τις ακόλουθες 
γενικές αρχές: 

Α. Αρχή της πολιτισμικής διαχρονικότητας και της αι¬ 
σθητικής 

Ο Οργανισμός, στο πλαίσιο εκπλήρωσης του σκοπού 
του, διασφαλίζει ότι τα υπό ανάθεση έργα ευνοούν την 
πολιτιστική έκφραση, εξαίροντας την ποιότητα και την 
καλλιτεχνική ευαισθητοποίηση, αποτελούν έκφραση της 
πολιτισμικής διαχρονικότητας στην κοιτίδα του Πολιτι¬ 
σμού, ικανοποιόντας παράλληλα όμως και τις λειτουργι¬ 
κές ανάγκες για τις οποίες υλοποιούνται. 

Β. Αρχή της διαφάνειας - Εγγύηση του ελεύθερου αντα¬ 
γωνισμού 

Οι διατάξεις του παρόντος που αφορούντη σύναψη των 
συμβάσεωντου Οργανισμού διέπονται από τις αρχές της 
διαφάνειας και του ελεύθερου ανταγωνισμού. Ο Κανονι¬ 
σμός εφαρμόζεται, χωρίς διακρίσεις, σε όλους τους εν¬ 
διαφερομένους να αναλάβουν την εκτέλεση ορισμένης 
σύμβασης. Ο Οργανισμός και τα Οργανα αυτού δεν επι¬ 
τρέπεται να προβαίνουν σε κανενός είδους διακρίσεις 
αναφορικά με τα σχετικά έργα. Η αξιολόγηση των προ¬ 
σφορών γίνεται με όρους ισότιμους, κατά τρόπο ώστε να 
διασφαλίζεται η επιλογή της άριστης προσφοράς για την 
εκπλήρωση του σκοπού του Οργανισμού. 

Γ. Αρχή της αποτελεσματικότητας και της τεχνολογικής 
προόδου 

Η σύναψη και εκτέλεση των συμβάσεων του Οργανι¬ 
σμού διέπονται από την αρχή της αποτελεσματικότητας, 


ενόψει της έγκαιρης και της απρόσκοπτης επίτευξης του 
σκοπού του Οργανισμού. Ο Οργανισμός και οι συμβαλ¬ 
λόμενοι με αυτόν αναγνωρίζουν, σε πνεύμα καλής πίστης, 
την ιδιαίτερη σημασία της προβολής της πολιτιστικής 
κληρονομιάς και αναλαμβάνουν την υποχρέωση να ενερ- 
γούνπρος αυτόντον σκοπό. Οι υπαγόμενοι στονπαρόντα 
Κανονισμό αναγνωρίζουν την αρχή αυτή και δεσμεύονται 
να μην ασκούν καταχρηστικά τα δικαιώματά τους, κατά 
τρόπο που παρεμποδίζει την εκτέλεση των συμβάσεων. 

Ο Οργανισμός λαμβάνει κάθε εύλογη μέριμνα για την 
υιοθέτηση τεχνολογικής πρωτοτυπίας και τη διασφάλιση 
της επιστημονικής και τεχνολογικής προόδου. 

Δ. Αρχή της προστασίας του φυσικού και πολιτιστικού 
περιβάλλοντος 

Η σύναψη και εκτέλεση των συμβάσεων του Οργανι¬ 
σμού είναι σύμφωνες με το καθεστώς της προστασίας 
του φυσικού, πολιτιστικού και ανθρωπογενούς περιβάλ¬ 
λοντος. Ειδικότερα, είναι σύμφωνες με τη προστασία της 
πολιτιστικής κληρονομιάς, ήτοι με τη προβολή, ανάδειξη, 
διατήρηση και αξιοποίησή της καθώς επίσης και με τη κα¬ 
τοχύρωση της πιστότητας και αυθεντικότητάς της, κατ’ 
εφαρμογήν της ελληνικής νομοθεσίας. 

Ο Οργανισμός με τον παρόντα Κανονισμό αναλαμβάνει 
την υποχρέωση να διασφαλίζει ότι: 

α. Η πρόνοια για την προστασία του περιβάλλοντος και 
των κάθε είδους πολιτιστικών αγαθών από τους διαγωνι- 
ζομένους αποτελεί στοιχείο του συνόλου των νομίμων 
δράσεων και ενεργειών του Οργανισμού. 

β. Η ιδιαίτερη μέριμνα για την προστασία του περιβάλ¬ 
λοντος από τους διαγωνιζομένους πριμοδοτείται κατά 
την αξιολόγηση των προσφορών τους. 

Ο Οργανισμός και οι συμβαλλόμενοι με αυτόν υποχρε- 
ούνται να τηρούν και να εφαρμόζουν τις προαναφερόμε- 
νες αρχές. 

ΑΡΘΡΟ 3 
ΟΡΙΣΜΟΙ 

Στον παρόντα Κανονισμό οι κατωτέρω αναφερόμενοι 
όροι έχουν την έννοια που προβλέπεται στο παρόν άρ¬ 
θρο: 

Προσφέρων: κάθε φυσικό ή νομικό πρόσωπο, δημοσίου 
ή ιδιωτικού δικαίου ή ένωση φυσικών προσώπων, συνε¬ 
ταιρισμός ή κοινοπραξία που συμμετέχει σε διαδικασία 
επιλογής και που έχει υποβάλλει προσφορά για τη σύνα¬ 
ψη σχετικής σύμβασης εκτέλεσης έργου, δυνάμει διατά- 
ξεωντου παρόντος Κανονισμού. 

Προσφορά: το σύνολο του περιεχομένου των εγγρά¬ 
φων που υποβάλει ο προσφέρων στον Οργανισμό προς 
το σκοπό της ανάθεσης σε αυτόν της εκτέλεσης έργου, 
σύμφωνα με τους όρους του παρόντος Κανονισμού. 

Υποψήφιος: Εκείνος στον οποίο έχει αποσταλεί πρό¬ 
σκληση και την έχει αποδεχθεί ή εκείνος που έχει ζητήσει 
να του αποσταλεί πρόσκληση συμμετοχής σε διαδικασία 
κλειστή ή σε διαδικασία με διαπραγμάτευση. 

Ανάδοχος: ο επιλεγείς από τον Οργανισμό υποψήφιος 
στον οποίο τελικά ανατίθεται η εκτέλεση έργου, σύμφω¬ 
να με τις διατάξεις του παρόντος Κανονισμού. 

Ανοικτή διαδικασία (δημοπρασία): η διαδικασία διαγω¬ 
νισμού, στο πλαίσιο της οποίας μπορούν να συμμετά- 
σχουν όσοι ενδιαφέρονται, με κλειστές προσφορές. 

Κλειστή διαδικασία (διαδικασία επιλογής αναδόχου με 
προεπιλογή): η διαδικασία κατά την οποία αρχικά εκδη- 

λώνουν ενδιαφέρον όλοι όσοι θεωρούν ότι διαθέτουν τα 
προσόντα που προδιαγράφονται στην διακήρυξη. Ακο¬ 
λουθεί προεπιλογή και πρόσκληση για υποβολή προσφο¬ 
ράς εκείνων που έχουν προεπιλεγεί. 

Διαδικασία με διαπραγμάτευση: η διαδικασία, στο πλαί¬ 
σιο της οποίας ο Οργανισμός προσφεύγει στους εργολή¬ 
πτες της επιλογής του και διαπραγματεύεται τους όρους 
της σύμβασης με έναν ή περισσότερους από αυτούς. 

Διαδικασία επιλογής μεταξύ περιορισμένου αριθμού 
προσκαλούμενων εργοληπτών: η διαδικασία, στο πλαίσιο 
της οποίας μπορούν να υποβάλουν προσφορά μόνο όσοι 
έχουν προσκληθεί προς τούτο από τον Οργανισμό και οι 
προσφορές τους είναι κλειστές. 

Απευθείας ανάθεση: η διαδικασία, στο πλαίσιο της 
οποίας ο Οργανισμός προσφεύγει στον εργολήπτη της 
επιλογής του και διαπραγματεύεται με αυτόν τους όρους 
της σύμβασης. 

Διαγωνισμός: η διαδικασία κατά την οποία ο Οργανι¬ 
σμός αποσκοπεί να επιλέξει ανάδοχο για την εκτέλεση 
ενός έργου, στους τομείς κυρίως της χωροταξίας, της 
πολεοδομίας, της αρχιτεκτονικής και των έργων πολιτι¬ 
κού μηχανικού, καθώς και της ηλεκτρονικής επεξεργα¬ 
σίας δεδομένων ή οποιοσδήποτε άλλης εξειδικευμένης 
εργασίας, τα οποία επιλέγονται από αρμόδια επιτροπή 
μετά από σύγκριση και με ή χωρίς την απονομή χρηματι¬ 
κών βραβείων. 

Κατακύρωση: η έγκριση του αποτελέσματος του δια¬ 
γωνισμού κατά τον οποίο επελέγη ανάδοχος. 

Ανάθεση: οι διαδικασίες που κατατείνουν στην ανάλη¬ 
ψη απότρίτουςτης εκτέλεσης έργου και στη σύναψη σχε¬ 
τικής σύμβασης, σύμφωνα με τις διατάξεις του παρόντος 
Κανονισμού. 

Προκαταρκτική Ενημέρωση/Ανακοίνωση: έγγραφη 
γνωστοποίηση των συμβάσεων εκτέλεσης έργου που 
προτίθεται ο Οργανισμός να συνάψει και η οποία δύναται 
να δημοσιευθεί στην Επίσημη Εφημερίδα της Ευρωπαϊ¬ 
κής Ένωσης. 

Προκήρυξη: το σύνολο των εντύπων που περιλαμβά¬ 
νουν τις λεπτομερείς προδιαγραφές προκήρυξης του 
διαγωνισμού για την σύναψη συμβάσεων εκτέλεσης συ¬ 
γκεκριμένου έργου, ορίζοντας τους όρους και τις προϋ¬ 
ποθέσεις συμμετοχής σε αυτόν. 

Τεύχη τεχνικών προδιαγραφών: το σύνολο των δεσμευ¬ 
τικών εγγράφων του Οργανισμού, στα οποία αναφέρο- 
νταιτα χαρακτηριστικά των υπό ανάθεση έργων, τα οποία 
πρέπει να έχουν περιγράφει με τέτοιο τρόπο ώστε να εκ- 
πληρώνουντηνχρήση για την οποία προορίζονται, γιαλο- 
γαριασμό του Οργανισμού. 

Πρόσκληση εκδήλωσης ενδιαφέροντος: η πρόσκληση 
υποβολής υποψηφιότητας για την ανάθεση εκτέλεσης 
συγκεκριμένου έργου. 

Πρόσκληση υποβολής προσφοράς: η πρόσκληση για 
υποβολή προσφοράς για την ανάθεση εκτέλεσης συγκε¬ 
κριμένου έργου. 

Έργο: το αποτέλεσμα ενός συνόλου τεχνικών εργασιών 
(π.χ. οικοδομικών) που προορίζεται να πληροί αυτό καθ’ 
αυτό μια οικονομική ή τεχνική λειτουργία. 

Συμβουλευτική υπηρεσία: κάθε υπηρεσία που αποβλέ¬ 
πει στην τεκμηριωμένη εισήγηση προς τα Οργανα Διοίκη¬ 
σης του Οργανισμού για τη λήψη αποφάσεων ή την ανά¬ 
ληψη δράσης σε συγκεκριμένο τομέα. 

Εμπειρογνωμοσύνη: μικρής έκτασης μελέτη ή προδια¬ 
γεγραμμένης διάρκειας συμβουλευτική υπηρεσία που 


αποβλέπει στηντεκμηριωμένη εισήγηση προς τα Οργανα 
Διοίκησης του Οργανισμού για τη λήψη αποφάσεων ή την 
ανάληψη δράσης σε συγκεκριμένο τομέα. 

Επιβλέπων: το Όργανο (συλλογικό ή ατομικό) που ορί¬ 
ζεται από τον Οργανισμό για την επίβλεψη της υλοποίη¬ 
σης μιας σύμβασης εκτέλεσης έργου. 

Τεχνικός Σύμβουλος Επίβλεψης: το Οργανο (συλλογικό 
ή ατομικό) που ορίζεται από τον Οργανισμό για την επί 
τόπου του έργου (κατά κύριο λόγο) επίβλεψη της υλοποί¬ 
ησης μιας σύμβασης εκτέλεσης έργου. 

Επι κεφαλής Ομάδας Επίβλεψης: το Οργανο (συλλογι¬ 
κό ή ατομικό) που ορίζεται από τον Οργανισμό και έχειτην 
ευθύνη συντονισμού της Ομάδας Επιβλεπόντων. 

Σύμβαση έργου: κάθε σύμβαση εξ επαχθούς αιτίας που 
συνάπτεται εγγράφως, εκτός των συμβάσεων της παρ. 4 
του άρθρου 20 του παρόντος Κανονισμού, μεταξύ ενός 
αναδόχου και του Οργανισμού, η οποία σύμβαση έχει ως 
αντικείμενο την εκτέλεση έργου, είτε τόσο την εκτέλεση 
όσο και τη μελέτη έργου, είτε ακόμη την πραγματοποίη¬ 
ση με οποιοδήποτε μέσα ενός έργου, το οποίο να αντα- 
ποκρίνεται στις επακριβώς αναφερόμενες από τον Οργα¬ 
νισμό ανάγκες. 

Σύμβαση παραχώρησης: κάθε σύμβαση εξ επαχθούς 
αιτίας που συνάπτεται εγγράφως μεταξύ ενός Αναδόχου 
και του Οργανισμού, η οποία σύμβαση έχει ως αντικείμε¬ 
νο την εκτέλεση έργου, είτε τόσο την εκτέλεση όσο και τη 
μελέτη έργου, είτε ακόμη την πραγματοποίηση με οποιο- 
δήποτε μέσα ενός έργου, το οποίο να ανταποκρίνεται στις 
επακριβώς αναφερόμενες από τον Οργανισμό ανάγκες, 
με τη διαφορά ότι το εργολάβικό αντάλλαγμα συνίσταται 
είτε αποκλειστικά στο δικαίωμα εκμετάλλευσης του έρ¬ 
γου, είτε στο δικαίωμα εκμετάλλευσης σε συνδυασμό με 
καταβολή αμοιβής. 

Αρμόδια Οργανα του Οργανισμού: τα καταστατικά ή τα 
νομίμως εξουσιοδοτημένα Οργανα από τον Οργανισμό 
να εγκρίνουν και να αποφασίζουν. 

ΑΡΘΡΟ 4 
ΕΠΙΤΡΟΠΕΣ 

1. Γιατις ανάγκες εφαρμογής των διατάξεων του παρό¬ 
ντος μπορεί να συγκροτούνται οι ακόλουθες Επιτροπές: 

• Επιτροπή Προεπιλογής 

• Επιτροπή Διενέργειας Διαγωνισμού και Εισήγησης 
για Ανάθεση 

• Επιτροπή Προσωρινής και Οριστικής Παραλαβής 

• Επιτροπή Ενστάσεων 

Οι Επιτροπές συγκροτούνται ύστερα από σχετική Εισή¬ 
γηση της κατά περίπτωση αρμόδιας Διεύθυνσης του Ορ¬ 
γανισμού και έγκριση της Εισήγησης από τα αρμόδια Ορ¬ 
γανα του Οργανισμού. 

1.1.1 Η Επιτροπή Διενέργειας Διαγωνισμού συγκροτεί¬ 
ται με απόφαση του αρμοδίου Οργάνου του Οργανισμού 
και αποτελείται από τρία (3) τουλάχιστον τακτικά μέλη. 
Με την ίδια απόφαση ορίζεται ο Πρόεδρος της Επιτροπής 
και μπορεί να ορίζονται και αναπληρωματικά μέλη της 
Επιτροπής. Τα μέλη της Επιτροπής, τακτικά και αναπλη¬ 
ρωματικά, προέρχονται είτε από το Διοικητικό Συμβού¬ 
λιο, είτε από την υπηρεσιακή ιεραρχία του Οργανισμού ή 
από τρίτους. 

1.1.2 Η Επιτροπή Διενέργειας Διαγωνισμού (ΕΔΔ) είναι 
υπεύθυνη για την παραλαβή των προσφορών σε συγκε¬ 
κριμένο διαγωνισμό, την αποσφράγιση των φακέλων των 

προσφορών και των υποφακέλων των δικαιολογητικών 
και των τεχνικών και οικονομικών προσφορών, τον έλεγχο 
και την αξιολόγηση των δικαιολογητικών και των οικονο¬ 
μικών προσφορών και την απόφαση και εισήγηση αρμο- 
δίως του αποτελέσματος του διαγωνισμού. 

1.2.1 Η Επιτροπή Προεπιλογής (ΕΠ) συγκροτείται με 
απόφαση του αρμοδίου Οργάνου του Οργανισμού και 
αποτελείται από τρία (3) τουλάχιστον τακτικά μέλη. Με 
την ίδια απόφαση ορίζεται ο Πρόεδρος της Επιτροπής και 
μπορεί να ορίζονται και αναπληρωματικά μέλη της Επι¬ 
τροπής. Τα μέλη της Επιτροπής, τακτικά και αναπληρω¬ 
ματικά, προέρχονται είτε από το Διοικητικό Συμβούλιο, εί¬ 
τε απάτην υπηρεσιακή ιεραρχία του Οργανισμού ή εκτός 
αυτού ή τρίτους. 

1.2.2 Η Επιτροπή Προεπιλογής (ΕΠ) είναι υπεύθυνη για 
την παραλαβή των δικαιολογητικών και των συνυποβαλο- 
μένων στοιχείων στη φάση της προεπιλογής ενός συγκε¬ 
κριμένου διαγωνισμού (εφ’ όσον ο διαγωνισμός περιλαμ¬ 
βάνει φάση προεπιλογής), τον έλεγχο και την αξιολόγηση 
των στοιχείων και την απόφαση και εισήγηση αρμοδίως 
του αποτελέσματος της προεπιλογής. 

1.3.1 Η Επιτροπή Προσωρινής και Οριστικής Παραλα¬ 
βής συγκροτείται με απόφαση του αρμοδίου Οργάνου 
του Οργανισμού και αποτελείται από τρία (3) τουλάχιστον 
τακτικά μέλη. Με την ίδια απόφαση ορίζεται ο Πρόεδρος 
της Επιτροπής και μπορεί να ορίζονται και αναπληρωμα¬ 
τικά μέλη της Επιτροπής. Τα μέλη της Επιτροπής, τακτικά 
και αναπληρωματικά, προέρχονται είτε από το Διοικητικό 
Συμβούλιο, είτε από την υπηρεσιακή ιεραρχία του Οργα¬ 
νισμού ή από τρίτους. 

1.3.2 Η Επιτροπή Προσωρινής και Οριστικής Παραλα¬ 
βής είναι υπεύθυνη για την παραλαβή των έργων ή εργα¬ 
σιών που έχουν εκτελεσθεί. Ειδικότερα στο στάδιο της 
Προσωρινής Παραλαβής η Επιτροπή ελέγχει την εκτέλε¬ 
ση και ολοκλήρωση του έργου τόσο ποιοτικά, όσο ποσο¬ 
τικά, οικονομικά και χρονικά, σύμφωνα με τη σύμβαση. 
Στο στάδιο της Οριστικής Παραλαβής η Επιτροπή ελέγχει 
την καλή συντήρηση του έργου από τον ανάδοχο, σύμ¬ 
φωνα με τις απιτήσεις της σύμβασης. 

1.4.1 Η Επιτροπή Ενστάσεων συγκροτείται με βάση τον 
παρόντα Κανονισμό, είναι τριμελής και την απαρτίζουν ο 
Πρόεδρος του Δ.Σ. του Οργανισμού, ως Πρόεδρος, ο 
Εντεταλμένος Σύμβουλος του Οργανισμού και ο Πρόε¬ 
δρος του Νομικού Συμβουλίου του Οργανισμού ή ένα μέ¬ 
λος αυτού οριζόμενο από τον Πρόεδρο, ως μέλη. Ο Πρό¬ 
εδρος ή ο Εντεταλμένος Σύμβουλος αναπληρώνονται 
στα καθήκοντα τους, από τον Αντιπρόεδρο του Οργανι¬ 
σμού, κατά περίπτωση. 

1.4.2 Η Επιτροπή Ενστάσεων είναι υπεύθυνη για την 
εξέταση και απόφαση επίτωνενστάσεωντωνπεριπτώσε- 
ων των παραγράφων 2 και 3 του άρθρου 16του παρόντος 
κανονισμού. 

1.5. Με απόφαση του αρμοδίου Οργάνου του Οργανι¬ 
σμού ορίζεται η αποζημίωση των μελώντων ανωτέρω Επι¬ 
τροπών. 

2. Οι παραπάνω Επιτροπές συγκροτούνται και λειτουρ¬ 
γούν σε κάθε περίπτωση που ο προϋπολογισμός μελέτης 
του υπό ανάθεση έργου είναι ίσος ή ανώτερος του ποσού 
των ευρώ 5.000.000, σύμφωνα με τις διατάξεις του άρ¬ 
θρου 11 του Π.Δ. 334/2000. Δύναται όμως να συσταθούν 
και σε περιπτώσεις που ο προϋπολογισμός μελέτης του 
υπό ανάθεση έργου είναι μικρότερος του ποσού των ευ¬ 
ρώ 5.000.000. 


ΚΕΦΑΛΑΙΟ Β' 

ΔΙΑΔΙΚΑΣΙΕΣ ΑΝΑΘΕΣΗΣ ΕΡΓΩΝ 
ΑΡΘΡΟ 5 

ΤΡΟΠΟΙ (ΕΙΔΗ) ΑΝΑΘΕΣΗΣ ΕΡΓΩΝ 

1.1 Σκοπός του παρόντος είναι η επιλογή και ανάδειξη 
του καταλληλότερου Αναδόχου για την έγκαιρη, άρτια και 
οικονομικά πλέον συμφέρουσα εκτέλεση του υπό ανάθε¬ 
ση έργου. Η επιλογή του είδους ανάθεσης γίνεται με τή¬ 
ρηση των όρων του παρόντος και πλήρη διασφάλιση των 
διαδικασιών διαφάνειας. 

1.2 Για τον τρόπο επιλογής και ανάδειξης αναδόχου 
αποφασίζει το αρμόδιο Οργανο του Οργανισμού ύστερα 
από σχετική εισήγηση της αρμόδιας κατά περίπτωση Δι¬ 
εύθυνσης. Για την ανάδειξη του κατάλληλου αναδόχου 
επιλέγεται κατά περίπτωση ένας από τους τρόπους επι¬ 
λογής και ανάθεσης που αναφέρονται στη συνέχεια του 
παρόντος άρθρου. 

2. Σε περίπτωση που ο προϋπολογισμός μελέτης του 
υπό ανάθεση έργου είναι ίσος ή ανώτερος του ποσού των 
ευρώ 5.000.000, εφαρμόζονται υποχρεωτικά οι προβλε- 
πόμενες διαδικασίες από το Π.Δ. 334/2000. 

3. Σε περίπτωση που ο προϋπολογισμός μελέτης του 
υπό ανάθεση έργου είναι μικρότερος του ποσού των ευ¬ 
ρώ 5.000.000, εφαρμόζεται μία εκ των ακόλουθων διαδι¬ 
κασιών: 

3.1 Ανοικτή διαδικασία (δημοπρασία). Στην περίπτωση 
επιλογής αναδόχου με το σύστημα της ανοικτής δημο¬ 
πρασίας ο Οργανισμός κάνει δεκτές, χωρίς διακρίσεις και 
με τους ίδιους όρους που εφαρμόζονται για τουςέλληνες 
διαγωνιζόμενους, τις προσφορές όλων των ενδιαφερο¬ 
μένων υποψηφίων αναδοχών των κρατών μελών της Ευ¬ 
ρωπαϊκής Ένωσης (Ε.Ε.) ή των χωρών του Ευρωπαϊκού 
Οικονομικού Χώρου (Ε.Ο.Χ.) εγκατεστημένων μέσα στην 
Ε.Ε. ή σε κράτη μέλη του Ε.Ο.Χ. ή Εταιριώνπου έχουν συ- 
σταθεί με τη νομοθεσία κράτους μέλους της Ε.Ε. ή κρά¬ 
τους μέλους του Ε.Ο.Χ. και έχουν την κεντρική τους διοί¬ 
κηση ή την κύρια εγκατάστασή τους ή την καταστατική 
τους έδρα στο εσωτερικό της Ε.Ε. ή του κράτους μέλους 
του Ε.Ο.Χ. εφόσον βέβαια διαθέτουν τα τυπικά και ουσια¬ 
στικά προσόντα που απαιτούνται από την προκήρυξη. Ει¬ 
δικότερα ισχύουν τα οριζόμενα στο άρθρο 2 1 του Π.Δ. 
334/2000, όπωςεκάστοτε ισχύει. Το Δ.Σ. του Οργανισμού 
μπορεί να αποφασίσει τη διεύρυνση των συμμετοχών και 
πέραν των ανωτέρω οριζόμενων. 

3.1.1 Η προθεσμία παραλαβής των προσφορών καθορί¬ 
ζεται κατά την προκήρυξη. 

3.2 Κλειστή Διαδικασία (διαδικασία επιλογής αναδόχου 
με προεπιλογή). Η διαδικασία αυτή διεξάγεται σε δύο 
στάδια. Στο πρώτο στάδιο εκδηλώνουν ενδιαφέρον συμ¬ 
μετοχής όλοι ανεξαιρέτως όσοι θεωρούν ότι διαθέτουντα 
προσόντα που προδιαγράφονται στη σχετική διακήρυξη. 
Ακολουθεί η προεπιλογή και πρόσκληση για συμμετοχή 
στην κυρίως διαδικασία και επίδοση προσφοράς μόνο 
εκείνων που έχουν προεπιλεγεί. 

3.2.1 Η προθεσμία παραλαβής τόσο των διακιολογητι- 
κών (του πρώτου σταδίου) όσο και των προσφορών κα¬ 
θορίζεται κατά την προκήρυξη. 

3.3 Διαδικασία με διαπραγμάτευση: Κατά τη διαδικασία 
αυτή, ο Οργανισμός προσφεύγει στους εργολήπτες της 
επιλογής του και διαπραγματεύεται τους όρους της σύ μ- 
βασης με έναν ή περισσότερους από αυτούς. 

3.4 Διαδικασία επιλογής Αναδόχου μεταξύ περιορισμέ¬ 
νου αριθμού προσκαλούμενων. Η διαδικασία αυτή περι¬ 
λαμβάνει την πρόσκληση τουλάχιστον πέντε (5) υποψη¬ 
φίων για επίδοση προσφορών, κατά τεκμήριο ικανών κα¬ 
τά την κρίση των αρμοδίων Οργάνων του Οργανισμού. Η 
ικανότητα των προσκαλουμένων κρίνεται βάσει των δια¬ 
θέσιμων πληροφοριών σχετικά με την προσωπική κατά¬ 
στασή τους και των πληροφοριών και των διατυπώσεων 
που είναι αναγκαίες για την εκτίμηση των ελάχιστων οικο¬ 
νομικών και τεχνικών προϋποθέσεων που αυτοί πρέπει να 
πληρούν. Ο κατάλογος των προσκαλουμένων κάθε φορά 
καταρτίζεται με απόφαση του αρμόδιου Οργάνου του 
Οργανισμού, ύστερα από σχετική εισήγηση της κατά πε¬ 
ρίπτωση αρμόδιας Διεύθυνσης. 

3.4.1 Η προθεσμία παραλαβής των προσφορών καθορί¬ 
ζεται κατά την προκήρυξη. 

3.5 Διαδικασία απευθείας ανάθεσης. Στο πλαίσιο της 
διαδικασίας αυτής, ο Οργανισμός προσφεύγει στον ερ¬ 
γολήπτη της επιλογής του και διαπραγματεύεται με αυ¬ 
τόν τους όρους της σύμβασης. 

4. Η διακήρυξη για τη εκάστοτε δημοπρασία καθορίζει 
και το σύστημα υποβολής των προσφορών. 

5. Η Σύμβαση μεταξύ του Οργανισμού και του αναδό¬ 
χου καταρτίζεται με βάση τους όρους της διακήρυξης και 
των τευχών και σχεδίων που τη συνοδεύουν. 

6. Για την ανάληψη της εκτέλεσης του έργου απαιτείται 
η παροχή εγγυήσεων εκ μέρους του αναδόχου. Το ύψος 
της εγγύησης καθορίζεται κατά περίπτωση και αναφέρε- 
ται στη διακήρυξη. Ειδικότερα ισχύουντα αναγραφόμενα 
στο άρθρο 9 του παρόντος. 

Η κατάπτωση των εγγυήσεων γίνεται πάντοτε υπέρ του 
«Οργανισμού Προβολής Ελληνικού Πολιτισμού» Α.Ε. 

7. Εναλλακτικά, και για έργα των οποίων ο προϋπολογι¬ 
σμός μελέτης είναι μικρότερος του ποσού των ευρώ 
5.000.000, ο Οργανισμός μπορεί να προχωρήσει στην 
υλοποίησή τους με το σύστημα της αυτεπιστασίας. Για 
την απόφαση αυτή πρέπει να προηγηθεί σχετική Εισήγη¬ 
ση της κατά περίπτωση αρμόδιας Διεύθυνσης, την οποία 
εγκρίνουν τα αρμόδια Οργανα του Οργανισμού και δί¬ 
νουν την εντολή εκτέλεσης του έργου με αυτεπιστασία. 

ΑΡΘΡΟ 6 

ΣΥΣΤΗΜΑΤΑ ΥΠΟΒΟΛΗΣ ΠΡΟΣΦΟΡΩΝ 

Οι προσφορές των διαγωνιζομένων, ανάλογα με το σύ¬ 
στημα υποβολής προσφοράς, συντάσσονται και υποβά- 
λονται είτε σε έντυπα του Οργανισμού, είτε σε απλά έντυ¬ 
πα βάσει υποδειγμάτων του Οργανισμού, είτε όπως αλ¬ 
λιώς ορίζεται στην διακήρυξη. 

Τα συστήματα υποβολής προσφοράς από τα οποία ο 
Οργανισμός κατά την κρίση του, διάτων αρμοδίων Οργά- 
νωντου, επιλέγει για την διενέργεια ενός διαγωνισμού, εί¬ 
ναι τα ακόλουθα: 

• Σύστημα προσφοράς με ενιαίο ποσοστό έκπτωσης 

Κατά το σύστη μα αυτό οι διαγωνιζόμενοι προσφέρουν ενι¬ 
αία έκπτωση στις τιμές του τιμολογίου της εγκεκριμένης με¬ 
λέτης, που εκφράζεται σε ακέραιες μονάδες επίτοις εκατό. 

• Σύστημα προσφοράς με επιμέρους ποσοστά έκπτω¬ 
σης 

Κατά το σύστημα αυτό οι διαγωνιζόμενοι προσφέρουν 
έκπτωση - η οποία εκφράζεται σε ακέραιες μονάδες επί 
τοις εκατό - σε ομάδες τιμών ομοειδών εργασιών, οι οποί¬ 
ες ομάδες έχουν καθοριστεί από την εγκεκριμένη μελέτη. 


• Σύστημα προσφοράς με συμπλήρωση τιμών τιμολο¬ 
γίου και έλεγχο ομαλότητας 

Κατά το σύστημα αυτό οι διαγωνιζόμενοι προσφέρουν 
τιμές συμπληρώνοντας τα ασυμπλήρωτα τιμολόγια και 
προϋπολογισμούς που τους έχουν χορηγηθεί από τον 
Οργανισμό. Οι προσφερόμενες τιμές πρέπει να βρίσκο¬ 
νται σε ομαλή σχέση αυξομείωσης προς τις αντίστοιχες 
τιμές του τιμολογίου και του προϋπολογισμού της μελέ¬ 
της. Ομαλή είναι κάθε τιμή που δεν αποκλίνει περισσότε¬ 
ρο από 10% (είτε προς τα πάνω είτε προς τα κάτω) από 
την αντίστοιχη τιμή του τιμολογίου ή του προϋπολογι¬ 
σμού μελέτης. Σε περίπτωση απόκλισης μεγαλύτερης 
του 10% έστω και σε μία προσφερόμενη τιμή, η συνολική 
προσφορά κρίνεται απράδεκτη και απορρίπτεται. 

• Σύστημα προσφοράς με ελεύθερη συμπλήρωση τι¬ 
μολογίου 

Κατά το σύστημα αυτό οι διαγωνιζόμενοι προσφέρουν 
τιμές συμπληρώνοντας τα ασυμπλήρωτα τιμολόγια και 
προϋπολογισμούς που τους έχουν χορηγηθεί από τον 
Οργανισμό, χωρίς όμως την προϋπόθεση της ομαλότη¬ 
τας της προηγούμενης περίπτωσης. 

• Σύστημα προσφοράς που περιλαμβάνει μελέτη και 
κατασκευή 

Κατά το σύστημα αυτό στους διαγωνιζόμενους χορηγού¬ 
νται από τον Οργανισμό τα προβλεπόμενα στη διακήρυξη 
τεχνικά στοιχεία, πρότυπα για την επιθυμητή ποιότητα των 
εργασιών ή για τα ελάχιστα όρια ανεκτής ποιότητας ή προ¬ 
θεσμίας. Γιατην ανάδειξη του αναδόχου σύμφωνα μετο σύ¬ 
στημα αυτό αξιολογούνται πρώτα οιτεχνικές προσφορές ή 
ο χρόνος αποοπεράτωσης. Τα κριτήρια της αξιολόγησης 
και οι συντελεστές επιρροής τους ορίζονται στην διακήρυ¬ 
ξη. Εν συνεχεία λαμβάνονται υπόψη οι οικονομικές προ¬ 
σφορές. Η τελική βέλτιστη προσφορά προκύπτει ως μαθη¬ 
ματική συνάρτηση της οικονομικής προσφοράς και της 
βαθμολογίας με παραμέτρους, όπως ορίζεται στη διακήρυ¬ 
ξη . Σε περίπτωση που για την επιλογή αναδόχου επιλεγεί το 
σύστημα αυτό και ο Οργανισμός κρίνει ότι απαιτείται να χο¬ 
ρηγηθούν ακριβή στοιχεία στους διαγωνιζόμενους, με τη 
μορφή προμελέτης ή οριστικής μελέτης, τότε για την ανά¬ 
θεση των μελετών αυτών ισχύουν τα προβλεπόμενα στον 
αντίστοιχο Κανονισμό Μελετώντου Οργανισμού. 

• Σύστημα προσφοράς για την αξιοποίηση ακινήτων με 
αντιπαροχή 

Το σύστημα αυτό εφαρμόζεται ύστερα από σχετική 
απόφαση του Οργανισμού και αφορά μόνο σε έργα που 
περιλαμβάνουν ανοικοδόμηση ακινήτων με αντιπαροχή. 
Ο ανάδοχος στην περίπτωση αυτή θα λάβει ως αντάλλαγ¬ 
μα ποσοστά εξ αδιαιρέτου επί του οικοπέδου, στο οποίο 
ανεγέιρεται το ακίνητο και επί των αντιστοίχων διηρεμέ- 
νων ιδιοκτησιών. Η δημοπράτηση γίνεται, είτε με βάση 
την εγκεκριμένη μελέτη είτε με βάση τη διαδικασία μελέ¬ 
της - κατασκευής, όπως στην προηγούμενη παράγραφο 
αναφέρεται. Οι ειδικοί όροι της διαδικασίας αυτής θα πε- 
ριγράφονται στην διακήρυξη. 

ΑΡΘΡΟ 7 

ΔΙΑΤΥΠΩΣΕΙΣ ΔΗΜΟΣΙΟΤΗΤΑΣ 

1. Ο Οργανισμός όταν επιθυμεί να συνάψει σύμβαση 
εκτέλεσης έργου με οποιαδήποτε διαδικασία, πλήν αυτής 
με απευθείας ανάθεση, γνωστοποιεί την πρόθεσή του με 
προκήρυξη, με την επιφύλαξη των προβλεπομένων στο 
άρθρο 5 του παρόντος. 

2. Οι προκηρύξεις που επιβάλλεται να δημοσιευθούν και 
στην Εφημερίδα των Ευρωπαϊκών Κοινοτήτων (πλην του 
Ελληνικού Τύπου) αποστέλλονται από τον Οργανισμό το 
ταχύτερο δυνατό και με τα καταλληλότερα μέσα στην Υπη¬ 
ρεσία Επισήμων Εκδόσεων των Ευρωπαϊκών Κοινοτήτων. 

3. Οι ανακοινώσεις δημοσιεύονται στην Επίσημη Εφη¬ 
μερίδα των Ευρωπαϊκών Κοινοτήτων και στηντράπεζα δε¬ 
δομένων ΤΕϋ στη γλώσσα του πρωτοτύπου. Σύνοψη των 
σημαντικότερων στοιχείων κάθε ανακοίνωσης δημοσιεύ¬ 
εται στις λοιπές επίσημες γλώσσες των Κοινοτήτων. 

4. Αυθεντικό είναι μόνο το κείμενο του πρωτοτύπου. 

5. Οι προκηρύξεις δεν πρέπει να δημοσιεύονται στον 
Ελληνικό Τύπο πριν από την ημερομηνία αποστολής τους 
στην Υπηρεσία Επισήμων Εκδόσεων των Ευρωπαϊκών 
Κοινοτήτων, την οποία πρέπει και να αναφέρουν. Οι εν λό¬ 
γω δημοσιεύσεις δεν πρέπει να περιέχουν άλλες πληρο¬ 
φορίες εκτός από εκείνες που δημοσιεύονται στην Επί¬ 
σημη Εφημερίδα των Ευρωπαϊκών Κοινοτήτων. 

6. Η δημοσίευση στον Ελληνικό Τύπο γίνεται μέσω πέ¬ 
ντε (5) το πολύ ημερήσιων εφημερίδων των Αθηνών πα¬ 
νελλαδικής κυκλοφορίας. Η δημοσίευση στον Διεθνή Τύ¬ 
πο γίνεται μέσω δύο (2) το πολύ ημερήσιων διεθνών εφη¬ 
μερίδων μεγάλης κυκλοφορίας. 

7. Ο Οργανισμός πρέπει να είναι σε θέση να αποδείξει 
την ημερομηνία της αποστολής της ανακοίνωσης ή της 
προκήρυξης. 

8. Τα έξοδα δημοσίευσης των προκηρύξεων στην Επί¬ 
σημη Εφημερίδα των Ευρωπαϊκών Κοινοτήτων βαρύνουν 
την Ευρωπαϊκή Ένωση. Το κείμενο των δημοσιεύσεων 
δεν επιτρέπεται να υπερβαίνει τη μία σελίδα της εν λόγω 
εφημερίδας, δηλαδή περίπου 650 λέξεις. 

9. Τα έξοδα δημοσίευσης των προκηρύξεων στον Ελλη¬ 
νικό Τ ύπο βαρύνουν τον ανάδοχο. 

ΑΡΘΡΟ 8 

ΓΕΝΙΚΟΙ ΟΡΟΙ ΣΥΜΜΕΤΟΧΗΣ 

1. Ο Οργανισμός δεν μπορεί να προβαίνει σε καμία διά¬ 
κριση, λόγω προέλευσης ή εθνικότητας, μεταξύ των υπο¬ 
ψηφίων που συμμετέχουν σε διαγωνισμούς, σύμφωνα με 
τον παρόντα Κανονισμό, ανεξάρτητα από το είδος της 
επιλεγείσας διαδικασίας σύναψης σύμβασης εκτέλεσης 
έργου, με την επιφύλαξη των αναφερόμενων στο άρθρο 
5 3.1 του παρόντος. 

2. Κάθε εκτέλεση έργου διέπεται από τις γενικές αρχές 
που αναλύονται στο άρθρο 2 του παρόντος Κανονισμού, 
ενόψει πάντοτε της καλύτερης εκπλήρωσης των σκοπών 
του Οργανισμού. 

3. Δικαίωμα συμμετοχής στην εκτέλεση έργου του πα¬ 
ρόντος έχουν φυσικά ή νομικά πρόσωπα δημοσίου ή ιδιω¬ 
τικού δικαίου ή ένωση φυσικών προσώπων, συνεταιρι¬ 
σμοί, ενώσεις που υποβάλλουν κοινή προσφορά ή κοινο¬ 
πραξίες. 

4. Οι υποψήφιοι/προσφέροντες, οι οποίοι, σύμφωνα με 
τη νομοθεσία του κράτους μέλους, στο οποίο είναι εγκα¬ 
τεστημένοι, έχουν δικαίωμα συμμετοχής, δεν είναι δυνα¬ 
τόν να απορρίπτονται για το μόνο λόγο ότι, σύμφωνα με 
την ελληνική νομοθεσία, θα έπρεπε να είναι φυσικά ή νο¬ 
μικά πρόσωπα. Είναι δυνατόν να ζητηθεί από τα νομικά 
πρόσωπα να αναφέρουν στην προσφορά τους ή στην αί¬ 
τηση συμμετοχής τους τα ονόματα και τα επαγγελματικά 
προσόντα των προσώπων που θα έχουν την ευθύνη της 
εκτέλεσης του συγκεκριμένου έργου. 


5. Οι υποψήφιοι δύνανται να υποβάλουν προσφορές 
αυτοτελώς ή υπό ορισμένο κοινοπρακτικό σχήμα. Η επι- 
λεγείσα, ωςανάδοχος, υποψήφια κοινοπραξία δύναται να 
υποχρεωθεί να περιβληθεί ιδιαίτερη νομική μορφή, όταν 
της ανατεθεί η σύμβαση και εφόσον αυτό προβλέπεται 
στις τεχνικές προδιαγραφές του διαγωνισμού. 

6. Ο Οργανισμός δικαιούται να ζητά από τους διαγωνι- 
ζόμενους να αναφέρουν στην προσφορά τους τα πλήρη 
στοιχεία εκείνων, στους οποίους προτίθενται να αναθέ¬ 
σουν υπεργολαβικά την εκτέλεση τμήματος ή τμημάτων 
της σύμβασης, καθώς και να προσδιορίζουν τα τμήματα 
αυτά. Η αναφορά αυτή δεν επηρεάζει την έκταση της ευ¬ 
θύνης του αναδόχου. 

7. Ο Οργανισμός ενημερώνει εγγράφως και έγκαιρα 
τους διαγωνιζόμενους, μετά από σχετική αίτησή τους, για 
κάθε διαδικαστική εξέλιξη του διαγωνισμού, αποφεύγο- 
ντας κάθε διάκριση. 

8. Στην περίπτωση έργων, το ποσό του προϋπολογι¬ 
σμού μελέτης των οποίων είναι ανώτερο ή ίσο του ποσού 
των ευρώ 5.000.000, ο Οργανισμός γνωστοποιεί σε κάθε 
αποκλεισθέντα υποψήφιο ή προσφέροντα που υποβάλλει 
σχετική γραπτή αίτηση, και μέσα σε προθεσμία δέκα πέ¬ 
ντε (15) ημερών από την παραλαβή της αίτησης, τους λό¬ 
γους απόρριψης της υποψηφιότητάς του ή της προσφο¬ 
ράς του. Ο Οργανισμός γνωστοποιεί στην περίπτωση αυ¬ 
τή σε κάθε προσφέροντα που έχει υποβάλει παραδεκτή 
προσφορά τα χαρακτηριστικά στοιχεία και πλεονεκτήμα¬ 
τα σχετικά με την επιλεγείσα προσφορά, καθώς και το 
όνομα του αναδόχου. 

9. Ο Οργανισμός μπορεί να αποφασίσει ότι ορισμένες 
πληροφορίες ή έγγραφα, ακόμη και των φακέλων των 
υποψηφίων σχετικά με τη διαδικασία ανάθεσης ή την σύ¬ 
ναψη μιας σύμβασης δεν κοινοποιούνται, εφόσον η γνω¬ 
στοποίηση των εν λόγω πληροφοριών θα έβλαπτε τις ανά¬ 
γκες εκτέλεσης του έργου του Οργανισμού, όπως προ- 
βλέπεται στην παρ. 1 του άρθρου 6 Ν. 2819/2000, και 
όπως κάθε φορά ισχύει, ή θα έθιγε τα έννομα εμπορικά 
συμφέροντα δημόσιων ή ιδιωτικών επιχειρήσεων ή τα 
εμπορικά τους απόρρητα ή θα μπορούσε να βλάψει το θε¬ 
μιτό ανταγωνισμό μεταξύ των υποψηφίων. 

10. Η συμμετοχή στο διαγωνισμό γίνεται με ευθύνη του 
ενδιαφερομένου, ο οποίος εξ’ αυτού και μόνο του λόγου 
δεν αντλεί δικαίωμα αποζημίωσης. Η συμμετοχή του στο 
διαγωνισμό και σε κάθε φάση της διαδικασίας του συνε¬ 
πάγεται πλήρη αποδοχή εκ μέρους του των όρων διενέρ¬ 
γειας του διαγωνισμού και των σχετικών εγγράφων στο 
σύνολό τους. Σε κάθε περίπτωση, η τυχόν επιδικαζόμενη 
αποζημίωσή του καλύπτει μόνον τη θετική του ζημία. 

11.0 Οργανισμός δεν δεσμεύεται για εκτέλεση των συ¬ 
γκεκριμένων έργων και δικαιούται να την αναθέσει ή όχι, 
ανεξαρτήτως του αριθμού των υποβληθεισών υποψηφιο¬ 
τήτων ή προσφορών, να ματαιώσει, να αναβάλει ή να επα- 
ναλάβει τη σχετική διαδικασία, χωρίς ουδεμία υποχρέω¬ 
ση για καταβολή αμοιβής ή αποζημίωσης εξ’ αυτού του 
λόγου στους συμμετέχοντες. 

12. Στην περίπτωση έργων, το ποσό του προϋπολογι¬ 
σμού μελέτης των οποίων είναι ανώτερο ή ίσο του ποσού 
των ευρώ 5.000.000, ο Οργανισμός γνωστοποιεί στους 
υποψήφιους ή τους προσφέροντες, που υποβάλλουν 
σχετική αίτηση, τους λόγους για τους οποίους αποφάσι¬ 
σε να μην συνάψει τελικά τη σύμβαση, για την οποία έχει 
προηγηθεί προκήρυξη διαγωνισμού ή να αρχίσει εκ νέου 
τη σχετική διαδικασία. Ενημερώνει επίσης την Υπηρεσία 

Επισήμων Εκδόσεων των Ευρωπαϊκών Κοινοτήτων για 
την απόφαση αυτή. 

ΑΡΘΡΟ 9 

ΕΓΓΥΗΤΙΚΕΣ ΕΠΙΣΤΟΛΕΣ 

Α. ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ 

1. Για την ανάθεση εκτέλεσης έργων ο Οργανισμός είναι 
δυνατόν να ζητά από τους διαγωνιζόμένους να προσκομί¬ 
ζουν με την προσφορά τους ή την αίτηση εκδήλωσης εν¬ 
διαφέροντος εγγυητική επιστολή συμμετοχής στο διαγω¬ 
νισμό. Η απαίτηση αυτή πρέπει να περιλαμβάνεται ως στοι¬ 
χείο στοντηρούμενοτύπο δημοσιότητας του διαγωνισμού. 

2. Το ύψος της εγγυητικής επιστολής συμμετοχής, το 
περιεχόμενο και ο τύπος αυτής προσδιορίζονται στα σχε¬ 
τικά έγγραφα της ανάθεσης εκτέλεσης έργου του συγκε¬ 
κριμένου διαγωνισμού. Το ποσό είναι ορισμένο και κοινό 
για όλους τους διαγωνιζόμενους. Οι εγγυητικές επιστο¬ 
λές ισχύουν μέχρι την ημερομηνία που αναφέρεται στη 
διακήρυξη. 

3. Η εγγύηση συμμετοχής του υποψηφίου που θα ανα¬ 
κηρυχθεί ανάδοχος καταπίπτει υπέρ του Οργανισμού, σε 
περίπτωση που αυτός δεν προσέλθει να υπογράψει τη 
σύμβαση μέσα στο προκαθορισμένο από τον Οργανισμό 
χρονικό διάστημα για την υπογραφή της. Στην περίπτωση 
αυτή, ο επιλεγείς ανάδοχος βαρύνεται και μετά έξοδα διε¬ 
νέργειας νέου διαγωνισμού, καθώς και με τη διαφορά του 
τιμήματος, εάν επιλεγεί ο αμέσως επόμενος υποψήφιος. 

4. Οι εγγυητικές επιστολές συμμετοχής των υποψηφίων 
επιστρέφονται, κατόπιν αιτήσεώς τους, μετά την ημερο¬ 
μηνία υπογραφήςτης σύμβασης. 

5. Ο Οργανισμός δύναται να αξιώσει επιπλέον την απο¬ 
κατάσταση κάθε θετικής ή αποθετικής ζημίας του κατά 
του αναδόχου. 

Β. ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ 

1.0 επιλεγείς, ως ανάδοχος, διαγωνιζόμενος είναι υπο¬ 
χρεωμένος να καταθέσει κατά την υπογραφή της σύμβα¬ 
σης εγγυητική επιστολή καλής εκτέλεσης του Εργου, 
αντικαθιστώντας με αυτήν την εγγυητική επιστολή συμ¬ 
μετοχής του στο διαγωνισμό. 

2. Η προκήρυξη ορίζειτο ύψος, το είδος, τοντύπο καιτο 
περιεχόμενο της εγγυητικής επιστολής καλής εκτέλεσης 
που πρέπει να προσκομισθεί, σύμφωνα και με τα ειδικό¬ 
τερα οριζόμενα στο παρόν άρθρο. 

3. Η εγγυητική επιστολή καλής εκτέλεσης δίνεται προς 
κάλυψη της ευθύνης του αναδόχου έναντι του Οργανι¬ 
σμού για την εμπρόθεσμη και κατά τους συμφωνηθέντες 
όρους καλή εκτέλεση του έργου που θα του ανατεθεί και 
ισχύει καθ’ όλη τη διάρκεια εκτέλεσής του. Επιστρέφεται 
στον ανάδοχο μετά την οριστική παραλαβή του Εργου. 

4. Συμπληρωματική εγγυητική επιστολή καλής εκτέλε¬ 
σης μπορεί να ζητηθεί σε κάθε μεταγενέστερη αύξηση 
του οικονομικού αντικειμένου της σύμβασης. Σε περίπτω¬ 
ση μείωσης της συμβατικής αξίας των υπηρεσιών, είναι 
δυνατόν να επέλθει ανάλογη μείωση του ύψους των εγ¬ 
γυήσεων, μετά από αίτηση του αναδόχου. 

Γ. ΕΓΓΥΗΤΙΚΗ ΕΠΙΣΤΟΛΗ ΠΡΟΚΑΤΑΒΟΛΗΣ 

1. Με την υπογραφή της σύμβασης ο ανάδοχος, με κα¬ 
τάθεση ισόποσης εγγυητικής επιστολής, δικαιούται να 
λάβει προκαταβολή, εφόσον υπάρχει σχετική πρόβλεψη 
στη προκήρυξη του διαγωνισμού. Η προκαταβολή είναι 
έντοκη, το δε επιτόκιο ορίζεται με βάση τις γενικές διατά¬ 
ξεις της εσωτερικής νομοθεσίας. 


2. Μετά την παράδοση του συνόλου ή φάσης του έργου 
επιστρέφεται, εν άλω ή εν μέρει, αντίστοιχα η ως άνω εγ¬ 
γυητική επιστολή προκαταβολής. 

ΑΡΘΡΟ 10 

ΤΥΠΟΣ ΕΓΓΥΗΤΙΚΩΝ ΕΠΙΣΤΟΛΩΝ 

1. Οι εγγυητικές επιστολές του προηγούμενου άρθρου 
προέρχονται από αναγνωρισμένο πιστωτικό Ιδρυμα ή άλ¬ 
λο νομικό πρόσωπο που λειτουργεί νόμιμα στην Ελλάδα 
ή σε άλλο κράτος-μέλοςτης Ε.Ε. (ή του Ε.Ο.Χ.) και έχει το 
δικαίωμα έκδοσης εγγυητικών επιστολών, σύμφωνα με τη 
νομοθεσία των κρατών-μελών της Ε.Ε. (ή του Ε.Ο.Χ.). 

2. Υπόδειγμα του περιεχομένου των εγγυητικών επι¬ 
στολών πρέπει να περιλαμβάνεται στα σχετικά έγγραφα 
της ανάθεσης εκτέλεσης έργου και σε κάθε περίπτωση να 
δίνεται στους ενδιαφερομένους από τον Οργανισμό. 

3. Οι ως άνω εγγυητικές επιστολές πρέπει να είναι συ¬ 
ντεταγμένες στα ελληνικά. Σε περίπτωση που δεν είναι 
συντεταγμένες στα ελληνικά θα συνοδεύονται από επί¬ 
σημη μετάφρασή τους. 

4. Στην περίπτωση κοινοπρακτικού σχήματος, οι εγγυητι¬ 
κές επιστολές του προηγούμενου άρθρου εκδίδονται στην 
επωνυμία αυτού και καλύπτουν την αλληλέγγυα ευθύνη 
όλωντων κοινοπρακτούντων, οι οποίοι και αναφέρονται στο 
σώμα της επιστολής. Οι εγγυητικές επιστολές μπορούν να 
είναι ενιαίες ή να είναι άθροισμα εγγυητικών επιστολών στο 
όνομα όλωντων συνεργαζόμενων μελών. Στην δεύτερη αυ¬ 
τή περίπτωση, τυχόν κατάπτωση θα αφορά το σύνολο των 
εγγυητικών επιστολών. Στην περίπτωση της ένωσης φυσι¬ 
κών προσώπων, η εγγυητική επιστολή είναι ενιαία και εκδί- 
δεται στο όνομα όλωντων φυσικών προσώπων. 

5. Οι ανωτέρω εγγυητικές επιστολές περιλαμβάνουν, 
τέλος, τον όρο ότι ο εγγυητής παραιτείται από το δικαίω¬ 
μα διζήσεως και αναγνωρίζει την υποχρέωση να καταβά¬ 
λει το ποσό της εγγύησης, χωρίς ουδεμία ένσταση ή 
αντίρρηση μέσα σε τρεις (3) ημέρες από την ημερομηνία 
άσκησης του δικαιώματος κατάπτωσης της εγγύησης. 

ΑΡΟΡΟ 11 

ΓΕΝΙΚΟΙ ΛΟΓΟΙ ΑΠΟΚΛΕΙΣΜΟΥ - ΔΙΚΑΙΟΛΟΓΗΤΙΚΑ 
ΣΥΜΜΕΤΟΧΗΣ 

1. Κάθε συμμετέχων σε διαδικασία επιλογής για την 
εκτέλεση έργου μπορεί να αποκλεισθεί από διαγωνισμό 
εάν: 

α) Βρίσκεται σε πτώχευση, εξυγίανση, ειδική εκκαθάρι¬ 
ση, εκκαθάριση, παύση δραστηριοτήτων, αναγκαστική 
διαχείριση ή πτωχευτικό συμβιβασμό, ή οι εργασίες της 
επιχείρησής του έχουν ανασταλεί ή τελεί σε οποιαδήποτε 
ανάλογη κατάσταση που προκύπτει από παρόμοια διαδι¬ 
κασία προβλεπόμενη από τις εθνικές, νομοθετικές και κα¬ 
νονιστικές διατάξεις. 

β) Κινήθηκε εναντίον του διαδικασία κήρυξης σε πτώ¬ 
χευση, εξυγίανση, εκκαθάριση, ειδική εκκαθάριση, ανα¬ 
γκαστική διαχείριση, πτωχευτικό συμβιβασμό, ή οποιαδή¬ 
ποτε άλλη παρόμοια διαδικασία προβλεπομένη από τις 
εθνικές, νομοθετικές και κανονιστικές διατάξεις. 

γ) Καταδικάστηκε για αδίκημα που αφορά την επαγγελ¬ 
ματική διαγωγή του, βάσει αμετάκλητης απόφασης.. 

δ) Εχει διαπράξει ή υπήρξε ένοχος βαρέος επαγγελμα¬ 
τικού παραπτώματος, που μπορεί να διαπιστωθεί με οποι- 
οδήποτε μέσο από την Αναθέτουσα Αρχή. 

ε) Δεν έχει εκπληρώσει τις υποχρεώσεις του, όσον αφο- 

ρά την καταβολή των εισφορών κοινωνικής ασφάλισης, 
σύμφωνα με την νομοθεσία της χώρας που είναι εγκατε¬ 
στημένος ή σύμφωνα με την ελληνική νομοθεσία. 

στ) Δεν έχει εκπληρώσει τις υποχρεώσεις του τις σχετι¬ 
κές με την πληρωμή των φόρων και τελών, σύμφωνα με 
την νομοθεσία της χώρας που είναι εγκατεστημένος ή 
σύμφωνα με την ελληνική νομοθεσία. 

ζ) Είναι ένοχος υποβολής ψευδούς δηλώσεως, ή παρα- 
λείψεως υποβολής των πληροφοριών που απαιτούνται. 

2. Όταν ο Οργανισμός ζητεί από τον συμμετέχοντα στο 
διαγωνισμό να αποδείξει ότι δεν εμπίπτει σε καμία από τις 
περιπτώσεις που αναφέρονται στα εδάφια (α) και (β) της 
πρώτης παραγράφου του παρόντος άρθρου, αποδέχεται 
ως επαρκή αποδεικτικά στοιχεία πιστοποιητικά εκδιδόμενα 
από αρμόδιες δικαστικές ή διοικητικές αρχές της χώρας κα¬ 
ταγωγής ή προέλευσης του διαγωνιζόμενου, από τα οποία 
να προκύπτει ότι πληρούνται αυτές οι προϋποθέσεις. 

3. Όταν ο Οργανισμός ζητεί από τον συμμετέχοντα στο 
διαγωνισμό να αποδείξει ότι δεν εμπίπτει σε καμία από τις 
περιπτώσεις που αναφέρονται στο εδάφιο (γ) της πρώτης 
παραγράφου του παρόντος άρθρου, αποδέχεται ως 
επαρκές αποδεικτικό στοιχείο απόσπασμα ποινικού μη¬ 
τρώου ή, ελλείψει αυτού, ισότιμο έγγραφο εκδιδόμενο 
από δικαστική ή διοικητική αρχή της χώρας καταγωγής ή 
προέλευσης του διαγωνιζόμενου, από το οποίο να προ¬ 
κύπτει ότι πληρούται η ανωτέρω προϋπόθεση. 

4. Όταν ο Οργανισμός ζητεί από τον συμμετέχοντα στο 
διαγωνισμό να αποδείξει ότι δεν εμπίπτει στην περίπτωση 
που αναφέρεται στο εδάφιο (δ) της πρώτης παραγράφου 
του παρόντος άρθρου, αποδέχεται ως επαρκές αποδει¬ 
κτικό στοιχείο αυτό που η ίδια έχει προκαθορίσει και απαι¬ 
τήσει στα σχετικά έγγραφα της ανάθεσης συγκεκριμένων 
υπηρεσιών. 

5. Όταν ο Οργανισμός ζητεί από τον συμμετέχοντα στο 
διαγωνισμό να αποδείξει ότι δεν εμπίπτει σε καμία από τις 
περιπτώσεις που αναφέρονται στα εδάφια (ε) και (στ) της 
πρώτης παραγράφου του παρόντος άρθρου, αποδέχεται 
ως επαρκή αποδεικτικά στοιχεία πιστοποιητικά (π.χ. φο¬ 
ρολογική ενημερότητα ή ισοδύναμο έγγραφο) εκδιδόμε- 
να από την αρμόδια αρχή του οικείου κράτους μέλους. 

6. Όταν ο Οργανισμός ζητεί από τον συμμετέχοντα στο 
διαγωνισμό να αποδείξει ότι δεν εμπίπτει σε καμία από τις 
περιπτώσεις που αναφέρονται στο εδάφιο (ζ) της πρώτης 
παραγράφου του παρόντος άρθρου, αποδέχεται ως 
επαρκές αποδεικτικό στοιχείο υπεύθυνη δήλωση του δια- 
γωνιζόμενου. 

7. Εάν τα ως άνω έγγραφα και πιστοποιητικά δεν εκδί- 
δονται από την οικεία χώρα, είναι δυνατόν να αντικατα- 
σταθούν από ένορκη δήλωση του διαγωνιζόμενου ενώ¬ 
πιον δικαστικής ή διοικητικής αρχής, συμβολαιογράφου ή 
του αρμόδιου επαγγελματικού φορέα της χώρας κατα¬ 
γωγής ή προέλευσης του. 

8. Σε περίπτωση που ο διαγωνιζόμενος αποτελεί ένωση 
ή κοινοπραξία τα απαιτούμενα στο παρόν άρθρο δικαιο- 
λογητικά πρέπει να υποβάλλονται χωριστά για κάθε μέ¬ 
λος της ένωσης ή κοινοπραξίας. 

9. Κάθε φορά που οι διαγωνιζόμενοι οφείλουν να διαθέ¬ 
τουν ειδική έγκριση ή να είναι μέλη συγκεκριμένου οργα¬ 
νισμού της χώρας τους για να είναι σε θέση να υλοποιή¬ 
σουν το αντίστοιχο έργο, ο Οργανισμός είναι δυνατόν να 
απαιτήσει να αποδείξουν ότι διαθέτουν την έγκριση αυτή 
ή ότι είναι μέλη του εν λόγω οργανισμού, σύμφωνα με τη 
νομοθεσία της χώρας στην οποία είναι εγκατεστημένοι. 


10. Είναι, τέλος, δυνατόν να ζητηθεί από τους διαγωνι- 
ζόμενους να αποδείξουν την εγγραφή τους, υπό τους 
όρους τους προβλεπόμενους στην χώρα εγκατάστασής 
τους σε επαγγελματικό ή εμπορικό μητρώο ή να προσκο¬ 
μίσουν ανάλογη ένορκη βεβαίωση ή πιστοποιητικό, σύμ¬ 
φωνα και με τα ειδικότερα οριζόμενα στο ΠΔ 334/2000, 
όπως ισχύει. 

11. Στην περίπτωση έργων, το ποσό του προϋπολογι¬ 
σμού μελέτης των οποίων είναι κατώτερο του ποσού των 
ευρώ 5.000.000, ο Οργανισμός δύναται, αντί των δικαιο- 
λογητικών που προβλέπονται στο παρόν άρθρο, να ζητή¬ 
σει από τους διαγωνιζόμένους την υποβολή υπεύθυνων 
δηλώσεων του Ν. 1599/1986. Στην περίπτωση αυτή ο τε¬ 
λικά επιλεγείς ανάδοχος υποχρεούται να προσκομίσει τα 
δικαιολογητικά πριν από την υπογραφή της σύμβασης και 
εντός της προθεσμίας που τάσσεται για αυτή. 

ΑΡΘΡΟ 12 

ΑΠΟΔΕΙΞΗ ΧΡΗΜΑΤΟΟΙΚΟΝΟΜΙΚΗΣ ΙΚΑΝΟΤΗΤΑΣ 
ΔΙΑΓΩΝΙΖΟΜΕΝΩΝ 

1. Ο Οργανισμός μπορεί να απαιτήσει την απόδειξη της 
χρηματοοικονομικής ικανότητας των διαγωνιζομένων, 
σύμφωνα με τους όρους του παρόντος Κανονισμού. Η 
χρηματοδοτική και οικονομική ικανότητα των συμμετεχό- 
ντων στο διαγωνισμό αποδεικνύεται με έγγραφα που ο 
Οργανισμός προκαθορίζει στη σχετική προκήρυξη, κρίνει 
κατάλληλα και απαιτεί να προσκομισθούν. Τέτοια έγγρα¬ 
φα μπορεί να είναι: 

• κατάλληλες τραπεζικές βεβαιώσεις ή πιστοποιητικά 
ασφαλιστικής κάλυψης επαγγελματικών κινδύνων 

• ισολογισμοί ή αποσπάσματα ισολογισμών, στις περι¬ 
πτώσεις όπου η δημοσίευση ισολογισμών απαιτείται, σύμ¬ 
φωνα με την περί εταιριών νομοθεσία της χώρας, όπου εί¬ 
ναι εγκατεστημένος ο συμμετέχων στο διαγωνσιμό 

• δήλωση περί του ολικού ύψους του κύκλου εργασιών 
και περί του κύκλου εργασιών, όσον αφορά την εκτέλεση 
παρόμοιων με το ζητούμενο έργων κατά τη διάρκεια των 
τριών (3) ή πέντε (5) προηγούμενων οικονομικών ετών. 

2. Ο Οργανισμός είναι υποχρεωμένος να ορίζει στην 
προκήρυξη ή στην πρόσκληση για εκδήλωση ενδιαφέρο¬ 
ντος ή στην πρόσκληση για υποβολή προσφορών ποιό ή 
ποιά από τα ως άνω δικαιολογητικά απαιτεί να προσκομι- 
σθούν για την απόδειξη της χρηματοοικονομικής ικανό¬ 
τητας των διαγωνιζομένων. 

3. Για την απόδειξη της χρηματοοικονομικής ικανότη¬ 
τας των διαγωνιζομένων είναι δυνατόν να απαιτούνται και 
περαιτέρω στοιχεία από τον Οργανισμό, τα οποία όμως 
πρέπει ρητά να προβλέπονται και προκαθορίζονται στην 
προκήρυξη ή στην πρόσκληση για εκδήλωση ενδιαφέρο¬ 
ντος ή στην πρόσκληση για υποβολή προσφορών. 

4. Εάν ο συμμετέχων στο διαγωνσιμό δεν είναι σε θέση, 
για κάποιο βάσιμο λόγο, να προσκομίσει τα δικαιολογητι- 
κά που απαιτεί ο Οργανισμός, μπορεί να αποδείξει την 
χρηματοοικονομική του ικανότητα με οποιοδήποτε άλλο 
έγγραφο ο Οργανισμός κρίνει κατάλληλο. 

5. Σε περίπτωση που ο διαγωνιζόμενος αποτελεί ένωση 
ή κοινοπραξία τα απαιτούμενα στο παρόν άρθρο δικαιο- 
λογητικά πρέπει να υποβάλλονται χωριστά για κάθε μέ¬ 
λος της κοινοπραξίας ή της ένωσης. 

6. Η έκταση των πληροφοριών που αφορούν τη χρημα¬ 
τοοικονομική ικανότητα των διαγωνιζομένων πρέπει να εί¬ 
ναι ανάλογη με το αντικείμενο της σύμβασης, ο δε Οργα- 

νισμός οφείλει να λαμβάνει υπόψη του τα νόμιμα συμφέ¬ 
ροντα των συμμετεχόντων στο διαγωνισμό αναφορικά με 
την προστασία των τεχνικών και εμπορικών τους μυστι¬ 
κών. 

7. Στην περίπτωση έργων, το ποσό του προϋπολογι¬ 
σμού μελέτης των οποίων είναι κατώτερο του ποσού των 
ευρώ 5.000.000, ο Οργανισμός δύναται να ζητεί εν όλω ή 
εν μέρει τα οριζόμενα στοιχεία - δικαιολογητικά του πα¬ 
ρόντος άρθρου. 

ΑΡΘΡΟ 13 

ΑΠΟΔΕΙΞΗ ΤΕΧΝΙΚΗΣ ΙΚΑΝΟΤΗΤΑΣ ΔΙΑΓΩΝΙΖΟΜΕΝΩΝ 

1. Ο Οργανισμός μπορεί να απαιτήσει την απόδειξη της 
τεχνικής ικανότητας των διαγωνιζομένων, σύμφωνα με 
τους όρους του παρόντος Κανονισμού. Η ικανότητα αυτή 
εκτιμάται ειδικότερα βάσει της τεχνογνωσίας, της αποτε- 
λεσματικότητας, της εμπειρίας και της αξιοπιστίας των 
διαγωνιζομένων. 

2. Η τεχνική ικανότητατων υποψηφίων αναδοχών μπορεί 
να αποδειχθεί, ανάλογα με τη φύση, την έκταση καιτο σκο¬ 
πό των προς εκτέλεση έργων, με ένα ή περισσότερα από 
τα ακόλουθα στοιχεία, κατά την κρίση του Οργανισμού: 

α) κατάλογο των κυριοτέρων έργων, τα οποία υλοποιή¬ 
θηκαν κατά τα πέντε (5) προηγούμενα έτη, με τα αντί¬ 
στοιχα ποσά, ημερομηνίες και τους δημόσιους ή ιδιωτι¬ 
κούς αποδέκτες: 

ί) εάν μεν πρόκειται για έργα Δημοσίων Αρχών ή Υπηρε¬ 
σιών η εκτέλεση των έργων αποδεικνύεται με πιστοποιη¬ 
τικά εκδιδόμενα ή θεωρούμενα από την αρμόδια Αρχή ή 
Υπηρεσία, 

ϋ) εάν πρόκειται για έργα ιδιωτών, η εκτέλεση πρέπει να 
βεβαιούται από τον ιδιώτη ?Κύριο του Εργου? ή εάν τού¬ 
το δεν είναι δυνατόν, θα δηλούται υπεύθυνα από τον ερ¬ 
γολάβο ότι πράγματι έγινε, 

β) περιγραφή του τεχνικού εξοπλισμού της επιχειρήσε- 
ως, των μέσων αυτής προς εξασφάλιση της σύμφωνα με 
τις προδιαγραφές εκτέλεση του έργου, 

γ) αναφορά του απασχολουμένου τεχνικού προσωπι¬ 
κού ή των τεχνικών υπηρεσιών, είτε ανήκουν ευθέως σε 
αυτήν είτε όχι και ιδιαίτερα των υπευθύνων για τον ποιοτι¬ 
κό έλεγχο, 

δ) πιστοποιητικά, εκδιδόμενα από επίσημα Ινστιτούτα 
ποιοτικού ελέγχου ή Υπηρεσίες αναγνωρισμένης αρμο¬ 
διότητας, που να βεβαιώνουντηντήρηση ορισμένωνπρο- 
διαγραφών ή προτύπων στην εκτέλεση των έργων, τα 
οποία σαφώς προσδιορίζονται με αναφορά σε προδια¬ 
γραφές ή πρότυπα, 

ε) έλεγχο που διενεργείται από τον Οργανισμό ή για λο¬ 
γαριασμό του από αρμόδιο επίσημο Οργανισμό της χώ¬ 
ρας, στην οποία εδρεύει ο συμμετέχων στο διαγωνισμό, 
κατόπιν συμφωνίας με τον Οργανισμό αυτόν, όταν τα έρ¬ 
γα που έχουν υλοποιηθεί είναι σύνθετα ή κατ’ εξαίρεση 
πρέπει να ανταποκρίνονται σε ειδικό σκοπό. Ο έλεγχος 
αυτός αφορά στην παραγωγική ικανότητα του υποψηφί¬ 
ου αναδόχου. 

3. Σε περίπτωση που ο διαγωνιζόμενος αποτελεί ένωση 
ή κοινοπραξία τα απαιτούμενα στο παρόν άρθρο δικαιο- 
λογητικά πρέπει να υποβάλλονται χωριστά για κάθε μέ¬ 
λος της κοινοπραξίας ή της ένωσης. 

4. Η έκταση των πληροφοριών που αφορούν την τεχνι¬ 
κή ικανότητα των διαγωνιζομένων πρέπει να είναι ανάλο¬ 
γη με το αντικείμενο της σύμβασης, ο δε Οργανισμός 


οφείλει να λαμβάνει υπόψη του τα νόμιμα συμφέροντα 
των συμμετεχόντων αναφορικά με την προστασία των τε¬ 
χνικών και εμπορικών τους μυστικών. 

5. Ο Οργανισμός είναι υποχρεωμένος να ορίζει στην 
προκήρυξη ή στη πρόσκληση για εκδήλωση ενδιαφέρο¬ 
ντος ή στην πρόσκληση υποβολής προσφορών ποιό ή 
ποιά από τα ως άνω δικαιολογητικά απαιτεί να προσκομι- 
σθούν για την απόδειξη της τεχνικής ικανότητας των δια- 
γωνιζομένων. Ο Οργανισμός δύναται να ορίσει επίσης, 
ότι ορισμένα ή όλα έκτων ανωτέρω δικαιολογητικών δεν 
χρειάζεται να προσκομισθούν, εφόσον προσκομίζεται βε¬ 
βαίωση εγγραφής σε αντίστοιχους Καταλόγους (Μη¬ 
τρώα) Εργοληπτών, τα οποία σαφώς θα αναφέρονται. 

6. Στην περίπτωση Εργων, το ποσό του προϋπολογι¬ 
σμού μελέτης των οποίων είναι κατώτερο του ποσού των 
ευρώ 5.000.000, ο Οργανισμός δύναται να ζητεί εν όλω ή 
εν μέρει τα οριζόμενα στοιχεία - δικαιολογητικά του πα¬ 
ρόντος άρθρου. 

ΑΡΟΡΟ 14 

ΔΙΑΔΙΚΑΣΙΑ ΥΠΟΒΟΛΗΣ ΠΡΟΣΦΟΡΩΝ 

1. Οι διαγωνισμοί διεξάγονται στα γραφεία του Οργανι¬ 
σμού, εκτός εάν αυτός, πριν την έναρξη ή κατά την διάρ¬ 
κεια του διαγωνισμού, υποδείξει άλλο τόπο, ενώπιον των 
αρμόδιων Επιτροπών ή Οργάνωντου Οργανισμού. 

2. Οι προσφορές καθώς επίσης και τα έγγραφα, πιστο¬ 
ποιητικά και λοιπά στοιχεία υποβάλλονται στον Οργανι¬ 
σμό, την ημέρα και ώρα που ορίζονται στη προκήρυξη και 
σύμφωνα με τους ειδικότερους όρους αυτής. Σε περί¬ 
πτωση που ο προσφέρων αποτελεί κοινοπραξία ή ένωση, 
τα στοιχεία των άρθρων 11, 12 και 13 του παρόντος Κα¬ 
νονισμού πρέπει να υποβάλλονται για κάθε μέλος της κοι¬ 
νοπραξίας ή της ένωσης. 

3. Οι ενδιαφερόμενοι υποβάλουν την προσφορά τους, 
είτε καταθέτοντάς την αυτοπροσώπως ή με ειδικά προς 
τούτο εξουσιοδοτημένο εκπρόσωπό τους, είτε αποστέ- 
λοντάς την ταχυδρομικά με συστημένη επιστολή ή ιδιωτι¬ 
κό ταχυδρομείο (οουπίβι·) στην υποδειχθείσα από την 
προκήρυξη διεύθυνση. Στην περίπτωση της ταχυδρομι¬ 
κής αποστολής, ο Οργανισμός ουδεμία ευθύνη φέρει για 
την εμπρόθεσμη παραλαβή της προσφοράς ή για το πε¬ 
ριεχόμενο των φακέλων που τη συνοδεύει. 

4. Η προκήρυξη συγκεκριμένου διαγωνισμού δύναται 
να προβλέπει και άλλου είδους κατάθεση της προσφο¬ 
ράς, αρκεί να διασφαλίζει: 

• ότι κάθε προσφορά περιλαμβάνει όλες τις αναγκαίες 
πληροφορίες για την αξιολόγησή της 

• ότι διαφυλάσσεται το απόρρητο των προσφορών εν 
αναμονή της αξιολόγησής τους 

• ότι οι προσφορές θα επιβεβαιώνονται το συντομότε¬ 
ρο δυνατό εγγράφως ή με την αποστολή επικυρωμένου 
αντιγράφου, εφόσον κάτι τέτοιο είναι απαραίτητο για λό¬ 
γους νομικής απόδειξης 

• ότι η αποσφράγιση των προσφορών θα πραγματο¬ 
ποιείται μετά την εκπνοή της προβλεπόμενης για την υπο¬ 
βολή τους προθεσμίας. 

5. Εκπρόθεσμες προσφορές δεν γίνονται δεκτές από 
τον Οργανισμό και επιστρέφονται στους αποδέκτες τους 
χωρίς να ανοιγούν, εκτός εάν η επίδοση των προσφορών 
που έχει ήδη αρχίσει κατά την καθορισμένη ημέρα και 
ώρα συνεχίζεται χωρίς διακοπή μέχρι και την υποβολή 
των προσφορών όλων των διαγωνιζομένων. 

6. Εφόσον σε όλεςτις προσφορές που έχουν υποβληθεί 
διαπιστώνονται ελλείψεις των στοιχείων, σύμφωνα με τα 
προηγούμενα άρθρα, η Επιτροπή δύναται να χορηγήσει 
προθεσμία για την υποβολή των ελλειπόντων δικαιολογη- 
τικών. 

7. Η εκδήλωση ενδιαφέροντος ή η προσφορά των δια- 
γωνιζομένων υποβάλλονται, σε κλειστό κυρίως φάκελο, 
φέροντα τη σφραγίδα του υποψηφίου, στον οποίο ανα¬ 
γράφονται τα ακόλουθα: 

7.1. «Προσφορά για τον Διαγωνισμό. 

7.2. «Διαγωνιζόμενος»:.(πλήρης επω- 

νυμίαπροσώπου, εταιρίας, ομίλου κ.λπ., διεύθυνση, αριθ¬ 
μός τηλεφώνου και φαξ) 

7.3. «Αποδέκτης»: «Οργανισμός Προβολής Ελληνικού 

Πολιτισμού» Α.Ε.,τηλ: /., ίαχ: 00-30-1/. 

7.4 Την σημείωση: «Να ανοιχθεί μόνον από το Αρμόδιο 
Οργανο του Διαγωνισμού» 

8. Σε περίπτωση ένωσης προσώπων ή κοινοπρακτικού 
σχήματος πρέπει να αναγράφονται η πλήρης επωνυμία 
και διεύθυνση, καθώς και αριθμός τηλεφώνου και φαξ, 
όλων των μελών του. 

9. Ο κυρίως αυτός Φάκελος περιέχει τρεις (3) επί μέ¬ 
ρους, ανεξάρτητους, κλειστούς και σφραγισμένους με τη 
σφραγίδα του υποψηφίου, υποφακέλους ως εξής: 

Α. «Υποφάκελος Δικαιολογητικών Συμμετοχής», ο οποί¬ 
ος περιέχει έγγραφο υποβολής προσφοράς, τα νομιμο¬ 
ποιητικά στοιχεία, την τυχόν εγγυητική επιστολή συμμε¬ 
τοχής στο διαγωνισμό και άλλα απαραίτητα δικαιολογητι- 
κά, όπως ιδίως πιστοποιητικά, βεβαιώσεις, δηλώσεις και 
γενικότερα κάθε έγγραφο που αποδεικνύει την συμμόρ¬ 
φωση του διαγωνιζόμενου προς τις τυπικές απαιτήσεις 
συμμετοχής στο διαγωνισμό. 

Β. «Υποφάκελος Τεχνικής Προσφοράς», ο οποίος πε¬ 
ριέχει τα στοιχεία της τεχνικής προσφοράς του διαγωνι- 
ζόμενου, όπως ιδίως την περιγραφή της μεθοδολογίας 
εκτέλεσης του έργου, τα χρονοδιαγράμματα παροχής 
των υπηρεσιών, την οργάνωση και στελέχωση του προ- 
σφέροντος κ.λπ. Ο υποφάκελος έχει λόγο ύπαρξης εφό¬ 
σον απαιτείται από την σχετική προκήρυξη. 

Γ. «Υποφάκελος Οικονομικής Προσφοράς», ο οποίος 
περιέχει τα στοιχεία της οικονομικής προσφοράς του δια- 
γωνιζόμενου. 

10. Όλοι οι επιμέρους υποφάκελοι αναγράφουν την 
επωνυμία του διαγωνιζομένου, τον τίτλο του έργου και 
τον τίτλο του υποφακέλου. Σε περίπτωση ένωσης προ¬ 
σώπων ή κοινοπρακτικού σχήματος πρέπει να αναγράφο¬ 
νται η πλήρης επωνυμία και διεύθυνση, καθώς και αριθ¬ 
μός τηλεφώνου και φαξ, όλων των μελών του. 

11. Απαγορεύεται η χρήση αυτοκόλλητων φακέλων (κυ¬ 
ρίως φακέλου και υποφακέλων) που είναι δυνατόν να 
αποσφραγιστούν και να επανασφραγιστούν, χωρίς να 
αφήσουν ίχνη. 

12. Οι συμμετέχοντες στο διαγωνισμό δεν δικαιούνται 
ουδεμίας αποζημίωσης για δαπάνες σχετικές με τη σύ¬ 
νταξη και υποβολή των παραπάνω στοιχείων, φακέλων, 
προσφοράς κ.λπ. 

13. Οι προσφορές των συμμετεχόντων στο διαγωνισμό 
ισχύουν και τους δεσμεύουν για όσο χρόνο ορίζει η προ¬ 
κήρυξη του διαγωνισμού. Προσφορά που ορίζει χρόνο 
ισχύος μικρότερο του προβλεπομένου απορρίπτεται ως 
απαράδεκτη. Παράταση της ισχύος των προσφορών μέ- 
χριτου ημίσεοςτου χρόνου ισχύος τους που ορίζεται από 
την προκήρυξη του διαγωνισμού, είναι δυνατή με απόφα¬ 


ση των αρμοδίων Οργάνων του Οργανισμού. Επιπλέον 
παράταση της ισχύος των προσφορών είναι δυνατή με 
την έγγραφη συγκατάθεση όλων των διαγωνιζομένων. 

14. Στην περίπτωση έργων, το ποσό του προϋπολογι¬ 
σμού μελέτης των οποίων είναι κατώτερο του ποσού των 
ευρώ 5.000.000, μπορεί να εφαρμόζονται αναλόγως οι 
προηγούμενες παράγραφοι του παρόντος άρθρου. 

ΑΡΘΡΟ 15 

ΔΙΑΔΙΚΑΣΙΑ ΕΞΕΤΑΣΗΣ ΠΡΟΣΦΟΡΩΝ 

1. Ο έλεγχος της υποβολής των απαραίτητων δικαιολο- 
γητικών συμμετοχής και η αξιολόγηση των τεχνικών και 
οικονομικών προσφορών γίνεται από τα αρμόδια Οργανα 
του Οργανισμού ή τις αρμόδιες Επιτροπές σύμφωνα με 
τα ειδικότερα οριζόμενα στη προκήρυξη. Ο χρόνος των 
συνεδριάσεων, η ώρα έναρξης, καθώς και η ενδεχόμενη 
διακοπή και επανέναρξη αυτών ορίζονται κάθε φορά από 
τον πρόεδρο της αρμόδιας Επιτροπής. 

2. Η αποσφράγιση των προσφορών γίνεται δημόσια την 
ημερομηνία και ώρα που ορίζονται από τη σχετική προκή¬ 
ρυξη ή πρόσκληση. 

3. Η Επιτροπή Διενέργειας του Διαγωνισμού παραλαμ- 
βάνει και αριθμεί την προσφορά του κάθε συμμετέχοντα, 
αποσφραγίζει δημόσια τον φάκελο προσφοράς και τον 
«Υποφάκελο Δικαιολογητικών Συμμετοχής» και αριθμεί 
και μονογράφει τα έγγραφα που βρίσκονται μέσα σε αυ¬ 
τόν. Οι πράξεις της αρίθμησης και μονογραφής πρέπει να 
γίνονται από όλα τα μέλη της Επιτροπής. Στη συνέχεια 
ελέγχει, σύμφωνα μετά ειδικότερα οριζόμενα στη προκή¬ 
ρυξη, κατά πόσον οι υποψήφιοι πληρούν όλες τις τυπικές 
και ουσιαστικές προϋποθέσεις συμμετοχής τους στο δια¬ 
γωνισμό. Με την ολοκλήρωση της διαδικασίας ελέγχου 
των δικαιολογητικών συμμετοχής, η Επιτροπή ανακοινώ¬ 
νει δημοσίως, τα ονόματα των διαγωνιζομένων που απο¬ 
κλείονται από την περαιτέρω συμμετοχή τους στο διαγω¬ 
νισμό, καθώς καιτους λόγους αποκλεισμού κάθε ενός από 
αυτούς. Ακολούθως, η Επιτροπή Διενέργειας του Διαγω¬ 
νισμού αποσφραγίζει δημόσια τον Υποφάκελο Τεχνικής 
Προσφοράς - εφόσον προβλέπεται από την προκήρυξη να 
έχει υποβληθεί - και αριθμεί και μονογράφει τα έγγραφα 
που βρίσκονται μέσα σε αυτόν. Οι πράξεις της αρίθμησης 
και μονογραφής πρέπει να γίνονται από όλα τα μέλη της 
Επιτροπής. Ο Υποφάκελος Οικονομικής Προσφοράς δεν 
αποσφραγίζεται, μονογράφεται από όλα τα μέλη της Επι¬ 
τροπής και φυλάσσεται από τον Πρόεδρο αυτής. 

4. Στους αποκλεισθέντες από το διαγωνισμό υποψηφίους 
- μετά την εκδίκαση τυχόν ενστάσεών τους - επιστρέφονται 
οι Υποφάκελοι Τεχνικής και Οικονομικής προσφοράς τους, 
χωρίς να ανοιγούν. Η δυνατότητα ενστάσεως επιτρέπεται 
κατά τα οριζόμενα στο άρθρο 16 του παρόντος. 

5. Ακολουθεί η εξέταση, η αξιολόγηση του περιεχομέ¬ 
νου του «Υποφακέλου Τεχνικής Προσφοράς» σε κλειστή 
συνεδρίαση, καθώς και η βαθμολόγηση της τεχνικής προ¬ 
σφοράς κάθε διαγωνιζόμενου, σύμφωνα και με τα ειδικό¬ 
τερα οριζόμενα, τα κριτήρια και τους συντελεστές που 
ορίζονται στα σχετικά έγγραφα των υπηρεσιών. Πριν τη 
βαθμολόγηση, είναι δυνατόν η Επιτροπή να καλέσει τους 
προσφέροντες εντός ορισμένης προθεσμίας να αναλύ¬ 
σουν προφορικά τις θέσεις τους και να απαντήσουν σε τυ¬ 
χόν ερωτήσεις των μελών της. Στην περίπτωση αυτή, εάν 
ένας διαγωνιζόμενος δεν προσέλθει στη συνέντευξη αυ¬ 
τή, αποκλείεται από την περαιτέρω διαδικασία αξιολόγη- 

σης. Συντάσσεται, τέλος, πίνακας βαθμολογίας των δια- 
γωνιζομένων κατά φθίνουσα σειρά αξιολόγησης, ο οποίος 
δημοσιεύεται δια αναρτήσεως στην έδρα του Οργανι¬ 
σμού. Στον παραπάνω πίνακα αναφέρονται και οι διαγωνι- 
ζόμενοι, οι προσφορές των οποίων δεν ανταποκρίνονται 
στις ουσιώδεις απαιτήσεις και όρους των τεχνικών προ¬ 
διαγραφών, καθώς και οι λόγοι αποκλεισμού τους. Κατά 
του ως άνω πίνακα επιτρέπεται η δυνατότητα ενστάσεως, 
κατά τα οριζόμενα στο άρθρο 16 του παρόντος. 

6. Στη συνέχεια, η Επιτροπή Διενέργειας του Διαγωνι¬ 
σμού συνέρχεται σε νέα δημόσια συνεδρίαση για την 
αποσφράγιση του Υποφακέλλου της Οικονομικής Προ¬ 
σφοράς, αρμοδίως γνωστοποιούμενη εγγράφως σε 
όλους εκείνους, των οποίων οι προσφορές ανταποκρίνο- 
νται στις ουσιώδεις απαιτήσεις και όρους των τεχνικών 
προδιαγραφών. Οι υποψήφιοι μπορούν, εάν το επιθυ¬ 
μούν, να είναι παρόντες, δια του νομίμου εκπροσώπου 
τους, κατά την αποσφράγιση του Υποφακέλου Οικονομι¬ 
κής Προσφοράς τους. 

7. Η Επιτροπή Διενέργειας του Διαγωνισμού αποσφρα¬ 
γίζει δημόσια τον «Υποφάκελο Οικονομικής Προσφοράς», 
αριθμεί και μονογράφει τα έγγραφα που βρίσκονται μέσα 
σε αυτόν. Οι πράξεις της αρίθμησης και μονογραφής πρέ¬ 
πει να γίνονται από άλατα μέλη της Επιτροπής. Ακολουθεί 
η εξέταση και αξιολόγηση του περιεχομένου του «Υποφα¬ 
κέλου Οικονομικής Προσφοράς», σε κλειστή συνεδρίαση, 
όπου απαιτείται, σύμφωνα με τα ειδικότερα οριζόμενα στα 
σχετικά έγγραφα. Η Επιτροπή μπορεί να καλέσει τους 
υποψήφιους εντός ορισμένης προθεσμίας να δώσουν δι¬ 
ευκρινίσεις επί των στοιχείων του Υποφακέλου. Στην περί¬ 
πτωση αυτή, εάν ένας διαγωνιζόμενος δεν προσέλθει ενώ¬ 
πιον της Επιτροπής Διενέργειας του Διαγωνισμού προς 
παροχή διευκρινίσεων, αποκλείεται από το διαγωνισμό. 
Στη συνέχεια βαθμολογείται η οικονομική προσφορά κάθε 
διαγωνιζόμενου, όπου απαιτείται, σύμφωνα μετά κριτήρια 
και τους συντελεστές που προκαθορίζονται στη προκήρυ¬ 
ξη, γίνεται ο συσχετισμός τεχνικής και οικονομικής προ¬ 
σφοράς και συντάσσεται ο τελικός πίνακας βαθμολογίας 
των διαγωνιζομένων κατά φθίνουσα σειρά αξιολόγησης. 
Ο πίνακας δημοσιεύεται δια αναρτήσεως στην έδρα του 
Οργανισμού, κατά του οποίου επιτρέπεται η δυνατότητα 
ασκήσεως ενστάσεως, σύμφωνα μετά οριζόμενα στο άρ¬ 
θρο 16 του παρόντος. Από τον πίνακα αυτόν προκύπτει και 
ο προτεινόμενος από την Επιτροπή Διενέργειας του Δια¬ 
γωνισμού ανάδοχοςτου διαγωνισμού. 

Είναι προφανές ότι εάν δεν προβλέπεται από την προκή¬ 
ρυξη η υποβολή «Υποφακέλου Τεχνικής Προσφοράς» η 
τελική αξιολόγηση γίνεται μόνο με τα στοιχεία που έχουν 
υποβληθεί στον «Υποφάκελο Οικονομικής Προσφοράς». 

8. Είναι δυνατόν στους όρους του διαγωνισμού, να τί¬ 
θεται ένα κατώτατο όριο στην βαθμολόγηση τωντεχνικών 
προσφορών, κάτω από το οποίο οι υποβληθείσες τεχνικές 
προσφορές θεωρούνται τεχνικώς απαράδεκτες. Στην πε¬ 
ρίπτωση αυτή δεν αποσφραγίζονται οι «Υποφάκελοι Οι¬ 
κονομικών Προσφορών», αλλά επιστρέφονται αυτούσιοι 
στους διαγωνιζόμενους, των οποίων οι τεχνικές προσφο¬ 
ρές κρίθηκαν απαράδεκτες. 

9. Όλοι οι όροιτου διαγωνισμού, εκτός εκείνων που ρη¬ 
τά ορίζονται ως επουσιώδεις από τη σχετική προκήρυξη - 
ανακοίνωση, θεωρούνται ουσιώδεις επί ποινή ακυρότη¬ 
τας της προσφοράς των συμμετεχόντων, τυχόν δε παρά¬ 
βασή τους, οδηγεί σε αποκλεισμό από το διαγωνισμό. 

10. Ο πίνακας, μαζί με τις τυχόν υποβληθείσες ενστά¬ 


σεις, διαβιβάζεται στα αρμόδια Οργανα του Οργανισμού 
ή την αρμόδια Επιτροπή, τα οποία αποφαίνονται επί των 
ενστάσεων, προς κρίση. 

11. Η ανακοίνωση της κατακύρωσης του διαγωνισμού 
σε συγκεκριμένο ανάδοχο γίνεται εγγράφως από τον Ορ¬ 
γανισμό προς τον επιλεγέντα διαγωνιζόμενο, με ταυτό¬ 
χρονη ανακοίνωση του αποτελέσματος του διαγωνισμού 
δι’ αναρτήσεως στην έδρα του Οργανισμού. 

12. Στην περίπτωση, ειδικότερα, της διαδικασίας με 
προεπιλογή, η Επιτροπή Διενέργειας του Διαγωνισμού 
αξιολογεί τις αιτήσεις εκδήλωσης ενδιαφέροντος και 
αποφασίζει για τους υποψηφίους, οι οποίοι θα κληθούν 
να υποβάλουν προσφορά. Κατά τα λοιπά, τηρείται ανα- 
λόγως η διαδικασία του παρόντος άρθρου. 

13. Στην περίπτωση έργων, το ποσό του προϋπολογι¬ 
σμού μελέτης των οποίων είναι κατώτερο του ποσού των 
ευρώ 5.000.000, η επιλογή του αναδόχου μπορεί να γίνει 
είτε απ’ ευθείας από τα αρμόδια Οργανα του Οργανισμού, 
είτε από ειδικώς συνιστώμενη Επιτροπή, η οποία εισηγεί- 
ταιπροςταΟργανατου Οργανισμού την ανάδειξη του επι- 
λεγέντος υποψηφίου. Η Επιτροπή συγκροτείται με από¬ 
φαση των αρμοδίων οργάνων του Οργανισμού και αποτε- 
λείται από τρία (3) τουλάχιστον τακτικά μέλη και τρία (3) 
αναπληρωματικά. Τα μέλη της Επιτροπής, τακτικά και ανα¬ 
πληρωματικά, δύνανται να είναι μέλη του Δ.Σ του Οργανι¬ 
σμού ή στελέχη αυτού ή τρίτοι. Με απόφαση των αρμο¬ 
δίων Οργάνων του Οργανισμού καθορίζεται η αποζημίω¬ 
ση των μελών της Επιτροπής. Η ανάδειξη του αναδόχου 
αποφασίζεται από τα αρμόδια Οργανα του Οργανισμού. 

ΑΡΘΡΟ 16 
ΕΝΣΤΑΣΕΙΣ 

1. Κατά της προκήρυξης του διαγωνισμού, της διαδικα¬ 
σίας και των πράξεων διενέργειας του διαγωνισμού, κα¬ 
θώς και κατά της απόφασης κατακύρωσης/ανάθεσηςτης 
εκτέλεσης του έργου επιτρέπεται η άσκηση ενστάσεως 
από κάθε συμμετέχοντα, υποψήφιο ανάδοχο, ο οποίος δι¬ 
καιολογεί έννομο συμφέρον. Η υποβολή ενστάσεων κατά 
της διαδικασίας και των πράξεων διενέργειας του διαγω¬ 
νισμού δεν επιφέρει αναβολή ή διακοπή του διαγωνισμού, 
αλλά εξετάζεται κατά την αξιολόγηση των αποτελεσμά¬ 
των του διαγωνισμού από την Επιτροπή διενέργειάς του. 

2. Οι ενστάσεις κατά της προκήρυξης του διαγωνισμού 
αφορούν τη νομιμότητα μόνο των όρων της προκήρυξης 
και ασκούνται εντός αποκλειστικής προθεσμίας τριών (3) 
ημερών από την τελευταία δημοσίευση της προσβαλλό¬ 
μενης πράξης. Οι ενστάσεις αυτές κατατίθενται στην 
έδρα του Οργανισμού αυτοπροσώπως ή από τον νόμιμο 
εκπρόσωπο του ενισταμένου. Εν συνεχεία προωθούνται 
στην Επιτροπή Διαγωνισμού η οποία επιλαμβάνεται των 
περαιτέρω διαδικασιών. 

3. Οι ενστάσεις κατά της διαδικασίας και των πράξεων 
διενέργειας του διαγωνισμού ασκούνται εντός αποκλει¬ 
στικής προθεσμίας τριών (3) ημερών από την ημερομηνία 
διενέργειας του διαγωνισμού ή τη δημοσίευση της προ- 
σβαλλομένης πράξης ή τη διάπραξη της διαδικαστικής 
ενέργειας. Οι ενστάσεις αυτές κατατίθενται αυτοπροσώ¬ 
πως ή δια του νομίμου εκπροσώπου του ενισταμένου, 
στην έδρα του Οργανισμού. Εν συνεχεία προωθούνται 
στην Επιτροπή Διαγωνισμού, η οποία επιλαμβάνεται των 
περαιτέρω διαδικασιών. 

4. Οι ενστάσεις κατά της απόφασης κατακύρωσης/ 

ανάθεσης του έργου ασκούνται εντός αποκλειστικής 
προθεσμίας τριών (3) ημερών από τη δημοσίευση του 
αποτελέσματος του διαγωνισμού δι’ αναρτήσεως στην 
έδρα του Οργανισμού. Οι ενστάσεις αυτές αφορούν μό¬ 
νο λόγους που άπτονται της νομιμότητας της προσβαλ- 
λομένης πράξεως και κατατίθενται στην έδρα του Οργα¬ 
νισμού αυτοπροσώπως ή δια του νομίμου εκπροσώπου 
του ενισταμένου. Εν συνεχεία προωθούνται στην Επι¬ 
τροπή Διαγωνισμού η οποία επιλαμβάνεται των περαιτέ¬ 
ρω διαδικασιών. 

5. Για τις ενστάσεις των παρ. 2 και 3 του παρόντος απο- 
φαίνεταιη Επιτροπή Ενστάσεων, μετά από γνώμη της Επι¬ 
τροπής Διενέργειας Διαγωνισμού, εντός προθεσμίας 5 
εργασίμων ημερών από την κατάθεση της έγγραφης έν¬ 
στασης. Γιατις ενστάσεις της παρ. 4 αποφαίνεταιτο Διοι¬ 
κητικό Συμβούλιο του Οργανισμού, μετά από γνώμη της 
Επιτροπής Διενέργειας Διαγωνισμού. 

ΑΡΘΡΟ 17 

ΚΡΙΤΗΡΙΑ ΑΝΑΘΕΣΗΣ ΣΥΜΒΑΣΕΩΝ 

1. Τα κριτήρια με βάση τα οποία ο Οργανισμός αναθέτει 
την εκτέλεση έργου είναι: 

α) είτε η χαμηλότερη τιμή, 

β) είτε η πλέον συμφέρουσα προσφορά. 

2. Το κριτήριο της «χαμηλότερης τιμής» προσιδιάζει 
στην ανάθεση έργου το οποίο είναι πλήρως διευκρινισμέ¬ 
νο, τόσο ως προς την μελέτη που καλείται ο ανάδοχος να 
υλοποιήσει, όσο και ως προς τη μεθοδολογία εκτέλεσης 
της εν λόγω μελέτης. 

3. Το κριτήριο της «πλέον συμφέρουσας προσφοράς» 
προσιδιάζει στην ανάθεση έργου του οποίου η συνολική 
ποιότητα κρίνεται ότι εξαρτάται - ταυτόχρονα - από την 
ιδιαίτερη τεχνική, αλλά και οικονομική προσφορά του κά¬ 
θε διαγωνιζόμενου. 

4. Το ως άνω κριτήριο της «πλέον συμφέρουσας προ¬ 
σφοράς» προσιδιάζει και στην ανάθεση έργου με το σύ¬ 
στημα της μελέτης - κατασκευής ή του συστήματος της 
αντιπαροχής. Στις δύο αυτές περιπτώσεις αξιολογείται 
και η τεχνική και η οικονομική προσφορά του κάθε διαγω- 
νιζόμενου. 

5. Ο Οργανισμός προκαθορίζει σαφώς σε κάθε περί¬ 
πτωση το κριτήριο κατακύρωσης / ανάθεσης του έργου 
στην προκήρυξη του διαγωνισμού, καθώς και στην πρό¬ 
σκληση για υποβολή προσφορών. 

6. Στα ίδια έγγραφα καθορίζονται επίσης τα επί μέρους 
τεχνικά κριτήρια αξιολόγησης των τεχνικών προσφορών, 
κατά το δυνατόν σε φθίνουσα τάξη, ανάλογα με τη σημα¬ 
σία που τους προσδίδεται και δύνανται να προσδιορίζο¬ 
νται οι επί μέρους συντελεστές βαρύτητας για την αξιο¬ 
λόγηση ή βαθμολόγηση των τεχνικών κριτηρίων. 

7. Για την αξιολόγηση μιας προσφοράς ως συμφερότε- 
ρης, λαμβάνονται υπόψη, ιδίως τα παρακάτω κριτήρια, 
ανάλογα με το αντικείμενο της οικείας σύμβασης: 

α) η τιμή, 

β) η προθεσμία εκτέλεσης του έργου, 

γ) η ποιότητά τους με βάση τις τεχνικές προδιαγραφές 
τηςπροκηρύξεως, 

δ) η τεχνική αξία και η αποδοτικότητά τους με βάση τις 
τεχνικές προδιαγραφές της προκηρύξεως, 

ε) το κόστος εγκαταστάσεως και λειτουργίας (σε ορι¬ 
σμένες πολύ συγκεκριμένες περιπτώσεις που αναφέρο- 
νται σαφώς στην προκήρυξη), 


στ) η παρεχόμενη εγγύηση καλής λειτουργίας, 
ζ) η εξυπηρέτηση μετά την ολοκήρωση του έργου και η 
τεχνική βοήθεια εκ μέρους του αναδόχου, εφόσον ζητείται, 
η) τα λειτουργικά και αισθητικά χαρακτηριστικά του έρ¬ 
γου, 

θ) η σχέση κόστους αποδοτικότητας ή και άλλα στοιχεία, 
ανάλογα με τη φύση κασιτο είδος του έργου ή και των ιδι¬ 
αίτερων αναγκών του Οργανισμού (αναθέτουσας αρχής), 
ι) οι όροι πληρωμής 

ια) οποιοδήποτε άλλο κριτήριο αναφέρεται σαφώς στη 
σχετική προκήρυξη. 

8. Στην προκήρυξη καθορίζεται, τέλος, η σχέση τεχνι¬ 
κής και οικονομικής προσφοράς, έτσι ώστε να εξάγεται 
πάντοτε η πλέον συμφέρουσα από τεχνικής και οικονομι¬ 
κής άποψης προσφορά. 

ΑΡΘΡΟ 18 

ΠΡΟΫΠΟΛΟΓΙΣΜΟΣ ΕΡΓΟΥ - ΚΟΣΤΟΣ ΕΡΓΟΥ 

1. Για κάθε έργο που πρόκειται να ανατεθεί προσδιορί¬ 
ζεται στην σχετική προκήρυξη η μεθοδολογία προσδιορι¬ 
σμού του σχετικού προϋπολογισμού. 

Αναφέρεται έτσι ειδικότερα: 

1.1. Εάν ο προϋπολογισμός είναι ενδεικτικός, οπότε ο 
Οργανισμός δέχεται οικονομικές προσφορές οποιουδή- 
ποτε ύψους κατά την κρίση του προσφέροντος. 

1.2. Εάν ο προϋπολογισμός αποτελεί ανώτατο όριο, 
άνω του οποίου οι οικονομικές προσφορές κρίνονται από 
τον Οργανισμό ως ασύμφορες. 

1.3. Εάν ο προϋπολογισμός αποτελεί συγχρόνως και τη 
συμβατική αξία του Εργου, οπότε η επιλογή του αναδό¬ 
χου βασίζεται αποκλειστικά σε τεχνικά κριτήρια. 

2. Σε περίπτωση που δεν έχει προκύψει από σχετική με¬ 
λέτη, ο προϋπολογισμός και η μεθοδολογία προσδιορι¬ 
σμού του εκτιμάται από τον Οργανισμό, κυρίως με βάση 
την επιθυμητή ποιότητα και το είδος του έργου, τα διά¬ 
φορα έξοδα που τον βαρύνουν, σε συνδυασμό προς τις τι¬ 
μές και την πρακτική της αγοράς για τις διάφορες κατη¬ 
γορίες εργασιών που ζητούνται. 

3. Η συμβατική αξία ενός έργου ή και ο τρόπος υπολο¬ 
γισμού της καθορίζονται από την προσφορά του αναδό¬ 
χου, με εξαίρεση την περίπτωση της παραγράφου 1.3του 
παρόντος άρθρου, όπου η συμβατική αξία του έργου εί¬ 
ναι προκαθορισμένη. Με την προσφορά η τιμή των προς 
εκτέλεση εργασιών το έργου δίδεται κατά μονάδα, όπως 
καθορίζεται στην προκήρυξη του Οργανισμού. Στην τιμή 
περιλαμβάνονται όλες οι επιβαρύνσεις, εκτός από τον 
ΦΠΑ, για ολοκλήρωση του εν λόγω έργου με τον τρόπο 
που προβλέπεται στην προκήρυξη. 

4. Η προσφερόμενη τιμή δίδεται σε ΕΥΡΩ ή σε συνάλ¬ 
λαγμα (εάν ρητά ορίζεται στην προκήρυξη), κατά τα κα¬ 
θοριζόμενα κάθε φορά στην προκήρυξη της υπηρεσίας. 
Εφόσον από την προκήρυξη προβλέπεται η δυνατότητα 
προσφορών σε συνάλλαγμα, τότε η προσφερόμενη τιμή 
εκφράζεται στο νόμισμα που καθορίζει η προκήρυξη. Ο 
Οργανισμός θα προβαίνει σε πληρωμές με το νόμισμα 
που αναφέρεται στην προκήρυξη. 

5. Γ ια τη σύγκριση των προσφορών, οι τιμές σε συνάλ¬ 
λαγμα μπορεί να μετατρέπονται σε ΕΥΡΩ με βάση την 
ισχύουσατιμή ΡΙΧΙΝΘ του Επίσημου Δελτίου Συναλλαγ¬ 
μάτων έναντι του ΕΥΡΩ κατά την ημερομηνία διενέργειας 
του διαγωνισμού. 

6. Αναπροσαρμογή ή αναθεώρηση της συμβατικής 

αξίας ενός έργου μπορεί να επιτρέπεται: α) για λόγους 
ανωτέρας βίας, β) σε περίπτωση τμηματικών παραδόσε¬ 
ων και εφόσον ρητά καθορίζεται αυτό στην προκήρυξη 
και γ) για άλλους τυχόν ειδικούς λόγους, κατά τη κρίση 
του Οργανισμού. Για τις παραπάνω (β) και (γ) περιπτώ¬ 
σεις η δυνατότητα αυτή πρέπει να προβλέπεται στην προ¬ 
κήρυξη και εφαρμόζεται με την εκεί προβλεπόμενη μεθο¬ 
δολογία. Στην περίπτωση που προβλέπεται η αναπρο¬ 
σαρμογή του κόστους του έργου ισχύουν τα ακόλουθα: 

6.1. Σε περίπτωση εκπρόθεσμης παράδοσης, με υπαι¬ 
τιότητα του αναδόχου, ο χρόνος του εκπροθέσμου δεν 
υπολογίζεται για την αναπροσαρμογή. 

6.2. Η τυχόν προκαταβολή που χορηγήθηκε αφαιρείται 
από την προς αναπροσαρμογή συμβατική αξία. 

6.3. Για την πληρωμή του επιπλέον ποσού που προκύ¬ 
πτει μετά την αναπροσαρμογή δεν απαιτείται σύναψη συ¬ 
μπληρωματικής σύμβασης, εκτός αν επιβάλεται από την 
κατά περίπτωση πηγή χρηματοδότησης και αναφέρεται 
ρητά στην προκήρυξη. 

6.4. Οταν από την προκήρυξη προβλέπεται αναπροσαρ¬ 
μογή τιμών, προσφορά με τιμές σταθερές απορρίπτεται. 

7. Σε περίπτωση σύναψης συμβάσεων έργων με φυσικά 
ή νομικά πρόσωπα ή ενώσεις προσώπων ή κοινοπραξίες 
που εδρεύουν εκτός Ευρωπαϊκής Ενωσης δεν συνιστά 
απρόοπτη μεταβολή των όρωντης εν λόγω σύμβασης, ού¬ 
τε απαλλάσσει τα μέρη από τις συμβατικές τους υποχρε¬ 
ώσεις, ούτε συνιστά ανανέωση της σύμβασης κάθε γεγο¬ 
νός που σχετίζεται με την Ο.Ν.Ε. στην Ε.Ε. και αφορά: 

α) την καθιέρωση στη χώρα μας ενιαίου ευρωπαϊκού νο¬ 
μίσματος (ΕΥΡΩ) 

β) την αντικατάσταση οιουδήποτε νομίσματος κρά- 
τους-μέλους της Ε.Ε., προβλεπομένου από την εν λόγω 
σύμβαση από το ΕΥΡΩ και την απόσυρση οιουδήποτε νο¬ 
μίσματος προβλεπομένου από την εν λόγω σύμβαση, 
εξαιτίας της καθιέρωσης του ΕΥΡΩ 

γ) την εισαγωγή ή την καθιέρωση του ΕΥΡΩ ως νομίμου 
χρήματος σε οποιοδήποτε κράτος-μέλος της Ε.Ε. και 

δ) τον καθορισμό τιμών μετατροπής μεταξύ των νομι¬ 
σμάτων που προβλέπονται από την εν λόγω σύμβαση και 
του ΕΥΡΩ. 

Η παρούσα διάταξη δεν αφορά τις συμβάσεις έργων 
των οποίων το κόστος έχει καθορισθεί να καταβάλλεται 
σε νόμισμα εκτός Ε.Ε. 

8. Καμία ανάθεση έργου δεν επιτρέπεται να κατατμηθεί με 
σκοπό την αποφυγή της εφαρμογής των διατάξεων του πα¬ 
ρόντος ή της μείωσηςτων επι μέρους προϋπολογισμών ώστε 
αυτοί να μην υπερβαίνουντο ποσό των ευρώ 5.000.000. 

ΑΡΘΡΟ 19 

ΑΙΤΙΟΛΟΓΗΣΗ ΑΣΥΝΗΘΙΣΤΑ ΧΑΜΗΛΩΝ ΠΡΟΣΦΟΡΩΝ 

1. Εάν ο Οργανισμός θεωρήσει ότι η προσφορά ενός 
διαγωνιζόμενου είναι υπερβολικά χαμηλή σε σχέση με το 
είδος και την ποιότητα του υπό ανάθεση έργου, καλεί, πριν 
απορρίψειτηνπροσφορά, το διαγωνιζόμενο να αιτιολογή¬ 
σει εγγράφως την προσφορά του και εξακριβώνει εάν η 
προσφορά είναι ορθά διατυπωμένη, λαμβάνοντας υπόψη 
τις δοθείσες διευκρινίσεις (επαλήθευση προσφορών). 

2. Ο Οργανισμός μπορεί να λαμβάνει υπόψη τις επεξη¬ 
γήσεις που αφορούν στην οικονομία της μεθόδου εκτέλε- 
σηςτου έργου ή τις επιλεγείσες τεχνικές λύσεις ή τις εξαι¬ 
ρετικά ευνοϊκές συνθήκες υπό τις οποίες ο προσφέρων 
θα υλοποιήσει το έργο ή την πρωτοτυπία της πρότασης 
που προτείνει ο προσφέρων. 


3. Στην περίπτωση έργων, το ποσό του προϋπολογι¬ 
σμού μελέτης των οποίων είναι ίσο ή ανώτερο του ποσού 
των ευρώ 5.000.000, η αναθέτουσα αρχή οφείλει να γνω¬ 
στοποιήσει στην Ευρωπαϊκή Ένωση τις υποβλειθείσες 
υπερβολικά χαμηλές προσφορές, τις οποίες έχει απορρί- 
ψει μετά τη διαδικασίατης επαλήθευσης προσφορώντης 
παραγράφου (1) του παρόντος άρθρου. 

ΑΡΘΡΟ 20 

ΣΥΝΑΨΗ ΣΥΜΒΑΣΗΣ ΜΕ ΤΟΝ ΑΝΑΔΟΧΟ 

Α. ΤΥΠΟΣ-ΕΞΑΙΡΕΣΕΙΣ 

1. Σε κάθε περίπτωση ανάθεσης έργου υπογράφεται 
σχετική σύμβαση μεταξύ του Οργανισμού και του αναδό¬ 
χου, με την επιφύλαξη της παραγράφου 4 του παρόντος. 

2. Η σύμβαση δεν μπορεί να περιέχει όρους αντίθετους 
προς το περιεχόμενο της προκήρυξης και του τεύχους των 
τεχνικώνπροδιαγραφώντου συγκεκριμένου διαγωνισμού. 

3. Τυχόν αναγκαία τροποποίηση της σύμβασης γίνεται 
πάντοτε εγγράφως και κατόπιν συμφωνίας των συμβαλ¬ 
λόμενων μερών. 

4. Όταν η προϋπολογιζόμενη αξία ενός έργου είναι κα¬ 
τώτερη των ευρώ 30.000 είναι δυνατή η ανάθεσή της σε συ¬ 
γκεκριμένο ανάδοχο, μετά από έγγραφη εντολή του Ορ¬ 
γανισμού, χωρίς να είναι υποχρεωτική η κατάρτιση συμβά- 
σεως. Μετηνανάθεση καθορίζονταιτοείδοςτου έργου και 
οι συγκεκριμένες προδιαγραφές υλοποίησής του. 

5.1 Ο Οργανισμός γνωστοποιεί εντός 15 ημερών από 
την παραλαβή της αίτησης, σε κάθε αποκλεισθέντα υπο¬ 
ψήφιο ή προσφέροντα που υποβάλει σχετική αίτηση, 
τους λόγους απόρριψης της υποψηφιότητάς του ή της 
προσφοράς του και στην περίπτωση υποβολής προσφο¬ 
ράς, γνωστοποιεί και την επωνυμία του αναδόχου. 

5.2 Ο Οργανισμός γνωστοποιεί στους υποψήφιους ή 
προσφέροντες που υποβάλουν σχετική αίτηση τους λό¬ 
γους για τους οποίους αποφάσισε να μη συνάψει τελικά 
τη σύμβαση ή να αρχίσει εκ νέου τη σχετική διαδικασία. 
Ενημερώνει επίσης την Υπηρεσία Επισήμων Εκδόσεων 
των Ευρωπαϊκών Κοινοτήτων για την απόφαση αυτή. 

5.3 Για κάθε συναπτόμενη σύμβαση ο Οργανισμός κα¬ 
ταρτίζει ένα πρακτικό το οποίο περιλαμβάνειτουλάχιστον: 

• την επωνυμία και τη διεύθυνση του Οργανισμού, το 
αντικείμενο και την αξία της σύμβασης, 

• τις επωνυμίες των επιλεγέντων υποψηφίων ή προ- 
σφερόντων και την αιτιολόγηση της επιλογής τους, 

• τις επωνυμίες των αποκλεισθέντων υποψηφίων ή 
προσφερόντων και τους λόγους του αποκλεισμού τους, 

• την επωνυμία του αναδόχου και την αιτιολόγηση της 
επιλογής της προσφοράς του, καθώς και, εφόσον συ¬ 
ντρέχει λόγος, το τμήμα της σύμβασης που ο ανάδοχος 
προτίθεται να αναθέσει υπεργολαβικά σε τρίτους. 

Το πρακτικό αυτό ή τα σπουδαιότερα σημεία του ανακοι¬ 
νώνονται στην Ευρωπαϊκή Επιτροπή μετά από αίτησή της. 

Β. ΔΙΑΔΙΚΑΣΙΑ - ΝΟΜΙΜΟΠΟΙΗΣΕΙΣ - ΑΝΤΙΚΛΗΤΟΣ 

1. Η απόφαση του Οργανισμού για την ανάθεση κατα- 
κύρωσηςτης σύμβασης σε συγκεκριμένο ανάδοχο κοινο¬ 
ποιείται εγγράφως στον επιλεγέντα υποψήφιο, ο οποίος 
και καλείται από τον Οργανισμό, εντός της προθεσμίας 
που προβλέπει το σχετικό έγγραφο και η οποία δεν μπο¬ 
ρεί να υπερβαίνει τις δέκα (10) ημέρες από την κοινοποί¬ 
ησή του, να προσέλθει για την υπογραφή της σχετικής 
σύμβασης. Η προθεσμία αυτή δύναται ναπαρατείνεται με 
απόφαση του Οργανισμού. 

2. Για την υπογραφή της σύμβασης απαιτείται πλήρης 
φάκελος νομιμοποιήσεων του αναδόχου και των πληρε- 
ξουσίωντου να υπογράψουν τη σύμβαση. 

3. Ο ανάδοχος υποχρεούται να διορίζει αντίκλητό του 
αποδεκτό από τον Οργανισμό και να καταθέτει στον Ορ¬ 
γανισμό τη δήλωση αποδοχής διορισμού εκ μέρους του 
αντικλήτου. Κάθε κοινοποίηση στον αντίκλητο τεκμαίρε- 
ται ότι έγινε στον ανάδοχο. 

Γ. ΕΛΑΧΙΣΤΟ ΠΕΡΙΕΧΟΜΕΝΟ ΣΥΜΒΑΣΗΣ 

Στη σύμβαση ανάθεσης έργου περιλαμβάνονται τα κα¬ 
τά περίπτωση απαραίτητα στοιχεία, όπως: 

• Οι συμβαλλόμενοι και οι εκπρόσωποί τους, 

• η ιδιαίτερη νομική μορφή που τυχόν απαιτείται να περι- 
βληθεί ο ανάδοχος, προκειμένου νατού ανατεθεί η σύμβαση, 

• το αντικείμενο και τα τεχνικά χαρακτηριστικά του έρ¬ 
γου (συνοπτική περιγραφή του συμβατικού αντικειμέ¬ 
νου). Σημειώνεται ότι η αναλυτική περιγραφή θα περι¬ 
λαμβάνεται σε ανάλογο συμβατικό τεύχος, το οποίο θα 
προσαρτάται, μαζί μα άλλα, στην εν λόγω σύμβαση, 

• ο τόπος και η διαδικασία εκτέλεσης του έργου, 

• οι τυχόν επιμέρους φάσεις ή τμήματα του έργου, 

• η προθεσμία ή η διάρκεια εκτέλεσης του συνόλου του 
έργου, καθώς και των ενδεχόμενων τμηματικών προθε¬ 
σμιών του, 

• οι εγγυήσεις για την καλή εκτέλεση της σύμβασης και 
οι ποινικές ρήτρες για την τυχόν υπαίτια υπέρβαση των 
προθεσμιών εκτέλεσης του έργου, 

• οι λοιπές υποχρεώσεις των συμβαλλομένων, 

• οι όροι έκπτωσης του αναδόχου, 

• η κατανομή ευθυνών και κινδύνων μεταξύ των συμ¬ 
βαλλομένων, 

• ο τρόπος τυχόν ασφάλισης του έργου από τον ανά¬ 
δοχο, 

• ο τρόπος παρακολούθησης της εκτέλεσης του έρ¬ 
γου, 

• το εφαρμοστέο δίκαιο, 

• η μεθοδολογία τυχόν τροποποίησης της σύμβασης, 
λύσης της σύμβασης και επίλυσης διαφορών, 

• η περιγραφή της δυνατότητας ανάθεσης τμήματος ή 
τμημάτωντου έργου απότονανάδοχο σε υπεργολάβους, με 
διατήρηση όμως της ευθύνης του έναντι του Οργανισμού. 

ΚΕΦΑΛΑΙΟ Γ 

ΠΑΡΑΚΟΛΟΥΘΗΣΗ ΚΑΙ ΠΑΡΑΛΑΒΗ ΕΡΓΩΝ 
ΑΡΘΡΟ 21 

ΠΑΡΑΚΟΛΟΥΘΗΣΗ ΤΗΣ ΕΚΤΕΛΕΣΗΣ 

Η παρακολούθηση και η επίβλεψη της εκτέλεσης των 
συμβάσεων έργων γίνεται από αρμόδια εξουσιοδοτημέ¬ 
να Οργανα του Οργανισμού (Επιβλέπων Μηχανικός, Ομά¬ 
δα Επίβλεψης, επι κεφαλής Ομάδας Επίβλεψης). Στις αρ¬ 
μοδιότητες αυτές ανήκουν ιδίως: 

α) η μέριμνα για την εκτέλεση των υποχρεώσεων του 
Οργανισμού που απορρέουν από την υλοποίηση των συμ¬ 
βάσεων, 

Β) ο έλεγχος της προόδου εκτέλεσης του έργου από 
ποιοτικής, τεχνικής, οικονομικής και χρονικής άποψης, 

Γ) η μέριμνα για τις ποιοτικές και ποσοτικές παραλαβές 
και την διενέργεια των πληρωμών προς τον ανάδοχο, 

Δ) ο συντονισμός και η προώθηση των σχέσεων του Ορ¬ 
γανισμού με άλλους Φορείς που τυχόν επηρεάζουν την 
εκτέλεση του έργου, 


Ε) ο έλεγχος της εκπλήρωσης των λοιπών υποχρεώσε¬ 
ων των αναδοχών, πέραν της εκτέλεσης του έργου, 

στ) η μέριμνα για την εκκαθάριση των συμβάσεων και 
την επίλυση τυχόν διαφορών. 

2. Τα εξουσιοδοτημένα Οργανα του Οργανισμού έχουν 
το δικαίωμα: 

α) να προσκαλούν τον ανάδοχο σε συσκέψεις, στις 
οποίες δύνανται να παρευρίσκονται και οι μελετητές ή 
άλλοι παράγοντες, κατά τις οποίες ο ανάδοχος παρου¬ 
σιάζει την πρόοδο εκτέλεσης του έργου, συζητώντας πι¬ 
θανά προβλήματα που ανακύπτουν κατά τη διάρκεια της 
υλοποίησης. Κατά τις συσκέψεις αυτές δίδονται οδηγίες 
και κατευθύνσεις, καθώς και διευκρινίσεις εκατέρωθεν, 

Β) να απευθύνονται γραπτώς προς τον ανάδοχο, δίδο¬ 
ντας συγκεκριμένες κατευθύνσεις και οδηγίες, 

Γ) να ζητούν από τον ανάδοχο γραπτά στοιχεία προό¬ 
δου κατά τη διάρκεια εκτέλεσης του έργου. 

3. Γ ια κάθε θέμα τροποποίησης ή εφαρμογής των όρων 
ή άλλων στοιχείων της σύμβασης ανάθεσης προμηθειών 
(π.χ. παράταση προθεσμιών παράδοσης, κλπ) αποφασί- 
ζουντα αρμόδια Οργανα του Οργανισμού. 

4. Με απόφαση των αρμοδίων Οργάνων του Οργανι¬ 
σμού, η επίβλεψη εκτέλεσης ενός έργου μπορεί να γίνε¬ 
ται από μέλος του Δ.Σ. ή στέλεχος του Οργανισμού ή εξει- 
δικευμένο ειδικό σύμβουλο / εμπειρογνώμονα ή από ομά¬ 
δα εξειδικευμένων επιστημόνων. Σε κάθε περίπτωση 
ορίζεται και ο συντονιστής της Ομάδας Επίβλεψης του 
Οργανισμού ή ο επι κεφαλής της Ομάδας Επίβλεψης. 

5.0 επί κεφαλής της Ομάδας Επίβλεψης ευθύνεται έναντι 
του Οργανισμού για την λεπτομερή παρακολούθηση, έλεγ¬ 
χο και διοίκηση της εκτέλεσης του έργου κατά τα επί μέρους 
στάδια, φάσεις ήτμήματά του, σύμφωνα μετις διατάξειςτης 
αντίστοιχης σύμβασης και των προσαρτημένων σ’ αυτή 
συμβατικών τευχών. Η ευθύνη καλύπτει τόσο την ποιοτική 
και ποσοτική εκτέλεση του έργου, όσο και την τήρηση των 
επιμέρους συγκεκριμένων συμβατικών υποχρεώσεων που 
έχει αναλάβει ο ανάδοχος έναντι του Οργανισμού. 

6.0 Επιβλέπων υποχρεούται να ενημερώνειγραπτά τον 
επι κεφαλής της Ομάδας Επίβλεψης και δι?αυτού τα αρ¬ 
μόδια Οργανα του Οργανισμού, σε τακτά χρονικά δια¬ 
στήματα, για την πρόοδο του Εργου, και προφορικά όπο- 
τε του ζητείται. 

ΑΡΘΡΟ 22 

ΥΠΟΧΡΕΩΣΕΙΣ ΑΝΑΔΟΧΩΝ 

1. Ο ανάδοχος κατά την υπογραφή της σύμβασης με 
τον Οργανισμό τεκμαίρεται ότι έχει λάβει πλήρη γνώση 
του συνόλου των συνθηκών εκτέλεσης του αντικειμένου 
της σύμβασης και των λοιπών συμβατικών τευχών, καθώς 
και των ενδεχόμενων κινδύνων. Αναλαμβάνει δε την υλο¬ 
ποίηση της σύμβασης, θεωρώντας το συμβατικό αντάλ¬ 
λαγμα επαρκές. Τυχόν παράλειψη ενημέρωσής του δεν 
τον απαλλάσσει των συμβατικών υποχρεώσεων και ευθυ¬ 
νών του. 

2.0 ανάδοχος εκτελεί το κάθε έργο σύ μφωνα με τις γνω¬ 
στές σε αυτόν συνθήκες του κάθε έργου. Απρόοπτη μετα¬ 
βολή συνθηκών συντρέχει μόνο εφόσον οι συγκεκριμένες 
συνθήκες που έλαβαν χώρα αποτελούν αντικείμενο μη 
ασφαλιζόμενο κατά τις συνθήκες της διεθνούς αγοράς. 

3. Ο ανάδοχος ευθύνεται έναντι του Οργανισμού για την 
καλή και άρτια εκτέλεση του έργου, σύμφωνα με τους κα¬ 
νόνες της επιστήμης και της τεχνικής, καθώς και τις διατά- 

ξειςτης αντίστοιχης σύμβασης. Η ευθύνη αυτή καλύπτειτο 
χρόνο από την έναρξη εκτέλεσης του έργου μέχρι την ορι¬ 
στική παραλαβή του. Εάν δεν αναγράφεται διαφορετικά 
στη σύμβαση, οι αξιώσεις του Οργανισμού για ελαττώμα¬ 
τα ή παραλείψεις του έργου παραγράφονται μετά από πα¬ 
ρέλευση δέκα (10) ετών από την οριστική παραλαβή της. 

4. Ο ανάδοχος έχει υποχρέωση να λαμβάνει υπόψη του 
τις παρατηρήσεις της Επίβλεψης. Κάθε ελάττωμα ή πα¬ 
ράλειψη που γνωστοποιείται εγγράφως στον ανάδοχο, 
πρέπει να επανορθώνεται από αυτόν μέσα σε εύλογη 
προθεσμία που καθορίζεται από τη σύμβαση ή τάσσεται 
κατά περίπτωση από τον Οργανισμό. Ο ανάδοχος έχει 
υποχρέωση να επανορθώνει τα ελαττώματα ή παραλεί¬ 
ψεις στην εκτέλεση του έργου, τόσο κατά τη διάρκεια της 
υλοποίησής του μέχρι την οριστική παραλαβή του, όσο 
και μετά την ολοκλήρωση και την οριστική του παραλαβή 
από τον Οργανισμό. 

5. Σε περίπτωση άρνησηςτου αναδόχου να επανορθώσει 
τα διαπιστωθέντα ελαττώματα ή τις διαπιστωθείσες παρα¬ 
λείψεις στο έργο ή σε περίπτωση που παρέλθει άπρακτη η 
ταχθείσα προς επανόρθωση προθεσμία, η επανόρθωση 
μπορεί να γίνει με ευθύνη του Οργανισμού, οι δε σχετικές 
δαπάνες βαρύνουντον ανάδοχο ή αφαιρούνται αυτοδίκαια 
από το συμβατικό αντάλλαγμα, με την επιφύλαξη του δι¬ 
καιώματος κηρύξεωςτου αναδόχου ως έκπτωτου. 

6. Σε περίπτωση που ο Οργανισμός διαπιστώνει την 
ανάγκητροποποίησηςτμήματοςτου έργου, κατάτη διάρ¬ 
κεια υλοποίησής του, μπορεί να ζητεί και τη σχετική γνώ¬ 
μη του αναδόχου. Ο ανάδοχος έχει την υποχρέωση να 
γνωμοδοτεί σε εύλογο χρονικό διάστημα για το εάν η τρο¬ 
ποποίηση αυτή ενδείκνυται από οικονομικής, χρονικής ή 
τεχνικής απόψεως. Ο ανάδοχος υποχρεώνεται να απο¬ 
δείξει ότι η αναγκαιότητα τροποποίησης δεν οφείλεται σε 
δική του παράλειψη ή ελάττωμα, διαφορετικά τεκμαίρε- 
ται ότι η αναγκαιότητα τροποποίησης συνιστά παράβαση 
συμβατικής υποχρέωσής του. 

7. Μέχρι την οριστική παραλαβή, ο ανάδοχος φέρει τον 
κίνδυνο για κάθε είδους βλάβη ή ζημία, εκτός εάν προ- 
βλεφθεί διαφορετικά στη σύμβαση. 

8.0 ανάδοχος απαλλάσσεται της ευθύνηςτου μόνο για 
λόγους ανωτέρας βίας. 

ΑΡΘΡΟ 23 

ΠΡΟΘΕΣΜΙΕΣ - ΠΟΙΝΙΚΕΣ ΡΗΤΡΕΣ 

1. Σε κάθε σύμβαση εκτέλεσης έργου ορίζεται η συνο¬ 
λική προθεσμία για την ολοκλήρωση της. Είναι δυνατόν 
να ορίζονται και τμηματικές προθεσμίες για την υποβολή 
από τον ανάδοχο συγκεκριμένων τμημάτων του έργου. 
Όλες οι προθεσμίες παράδοσης αρχίζουν από την υπο¬ 
γραφή της σύμβασης, εκτός εάν ορίζεται διαφορετικά 
απάτη σύμβαση. 

2. Εάντο χρονοδιάγραμμα δεν αποτελεί τμήμα της προ¬ 
σφοράς του αναδόχου, ο ανάδοχος συντάσσει χρονοδιά¬ 
γραμμα και το υποβάλει στον Οργανισμό εντός πέντε (5) 
ημερών από την υπογραφή της σύμβασης. Το χρονοδιά¬ 
γραμμα εγκρίνεται από τον Οργανισμό. Ο Οργανισμός δι¬ 
καιούται να ζητεί διευκρινίσεις, αναμορφώσεις ή συμπλη¬ 
ρώσεις. Το εγκεκριμένο χρονοδιάγραμμα τροποποιείται 
μόνο μετά από σύμφωνη γνώμη του Οργανισμού. 

3. Παράταση των συμβατικών προθεσμιών για την πα¬ 
ράδοση του συνόλου ή τμήματος του έργου, είναι δυνατόν 
να δοθεί μετά από σχετικό έγγραφο αίτημα του αναδόχου, 


στο οποίο επικαλείται και στοιχειοθετεί ο ανάδοχος σοβα¬ 
ρούς λόγους καθυστέρησης, εφόσοντο αίτημα αυτό υπο¬ 
βάλλεται πριν από τη λήξη της συμβατικής προθεσμίας. 
Με τη λήξη του συμβατικού χρόνου παράδοσης, το έργο 
δεν παραλαμβάνεται από τον Οργανισμό μέχρι την έκδο¬ 
ση της απόφασης σχετικά με την αιτηθείσα παράταση. 

4. Ο ανάδοχος είναι δυνατόν να κηρυχθεί έκπτωτος σε 
περίπτωση που λήξει ο συμβατικός χρόνος παράδοσης 
του έργου και δεν υποβλήθηκε έγκαιρα αίτημα παράτα¬ 
σής του ή έληξε ο παραταθείς χρόνος, χωρίς να παραδώ- 
σειτο έργο. 

5. Ο συμβατικός χρόνος παράδοσης μπορεί να μετατί¬ 
θεται. Μετάθεση γίνεται σε περίπτωση σοβαροτάτων λό¬ 
γων που συνιστούν αντικειμενική αδυναμία εμπρόθεσμης 
παράδοσης του έργου ή σε περιπτώσεις που συντρέχουν 
λόγοι που συνιστούν ανωτέρα βία. Στις περιπτώσεις με¬ 
τάθεσης του συμβατικού χρόνου παράδοσης, δεν επι¬ 
βάλλονται κυρώσεις. Ο ανάδοχος, δεν ευθύνεται σε περί¬ 
πτωση που η μη εκπλήρωση των συμβατικώντου υποχρε¬ 
ώσεων οφείλεται σε λόγους ανωτέρας βίας. Υποχρεούται 
όμως να γνωστοποιήσει, χωρίς καθυστέρηση στον Οργα¬ 
νισμό, τα περιστατικά που συνιστούν την ανωτέρα βία και 
να προσκομίσει στον Οργανισμό τα απαραίτητα αποδει¬ 
κτικά στοιχεία. 

6. Ο Οργανισμός είναι δυνατόν να επιβάλλει στον ανά¬ 
δοχο, εκτός των τυχόν προβλεπομένων κατά περίπτωση 
κυρώσεων και χωρίς να θίγεται το δικαίωμάτου προς απο¬ 
ζημίωση, πρόστιμο σε περίπτωση υπέρβασης του συμβα¬ 
τικού χρόνου για την παράδοση του έργου, όπως διαμορ¬ 
φώθηκε μετά την τυχόν δοθείσα παράταση. Τοπρόστιμο 
αυτό αποτελεί ποσοστό % επί της συμβατικής αξίας του 
έργου (χωρίς ΦΠΑ), προσδιορίζεται σε ημερήσια βάση, 
καθορίζεται στη σύμβαση και είναι δυνατόν να διαφορο¬ 
ποιείται ανάλογα με το χρονικό διάστημα της εκπρόθε¬ 
σμης παράδοσης. Τα ποσοστά του προστίμου και τα αντί¬ 
στοιχα χρονικά διαστήματα που προσδιορίζουν την τιμή 
των ποσοστών αυτών καθορίζονται στην προκήρυξη και 
στη σύμβαση, υπό την μορφή της ποινικής ρήτρας. 

7. Σε περίπτωση που τα τμήματα του έργου που παρα¬ 
δόθηκαν εκπρόθεσμα επηρεάζουν την εκτέλεση τωντμη- 
μάτων που παραδόθηκαν ή πρόκειται να παραδοθούν 
εμπρόθεσμα, το πρόστιμο υπολογίζεται επί της συνολι¬ 
κής συμβατικής αξίας. 

8. Σε κάθε περίπτωση υπέρβασης τμηματικής ή συνολι¬ 
κής προθεσμίας εκτέλεσης του έργου, ο Οργανισμός δια¬ 
τηρείτο δικαίωμα να κηρύξει έκπτωτο τον ανάδοχο. Στην 
απόφαση για την έκπτωση μπορεί να καθορίζεται και το 
πρόστιμο για το χρονικό διάστημα μέχρι την έκπτωση. 

9. Κατά τον υπολογισμό του χρονικού διαστήματος κα¬ 
θυστέρησης, προκειμένου να προσδιορισθείτο ύψος του 
προβλεπόμενου στο άρθρο αυτό προστίμου και μόνον, 
δεν λαμβάνεται υπόψη ο χρόνος που παρήλθε πέραν του 
ευλόγου, κατά τα διάφορα στάδια των διαδικασιών, για 
τον οποίο δεν ευθύνεται ο ανάδοχος και μετατίθεται αντί¬ 
στοιχα ο χρόνος παράδοσης του έργου. 

10. Εφόσον ο ανάδοχος έχει λάβει προκαταβολή, εκτός 
από το προβλεπόμενο κατά τα ανωτέρω πρόστιμο, μπορεί 
να καταλογισθεί σε βάροςτου και τόκος επίτου ποσού της 
προκαταβολής, που υπολογίζεται από την επομένη της λή¬ 
ξης του συμβατικού ή μετατεθέντος χρόνου παράδοσης, 
μέχρι την ολοκλήρωση του έργου, με το ισχύον κάθε φο¬ 
ρά ανώτατο όριο του ποσοστού του τόκου υπερημερίας. 

11. Η είσπραξη του προστίμου και των τόκων επί της 

προκαταβολής γίνεται με παρακράτηση από το ποσό που 
έχει να λάβει ο ανάδοχος ή σε περίπτωση ανεπάρκειας ή 
έλλειψης αυτού, με ισόποση κατάπτωση της εγγύησης 
καλής εκτέλεσης και προκαταβολής αντίστοιχα, εφόσον 
ο ανάδοχος δεν καταθέσει το απαιτούμενο ποσό. 

12. Η επιβολή ποινικών ρητρών δεν αίρειτο δικαίωμα του 
Οργανισμού για την κήρυξη του αναδόχου ως έκπτωτου. 

ΑΡΘΡΟ 24 

ΕΚΠΤΩΣΗ ΑΝΑΔΟΧΟΥ 

1. Έκπτωτος μπορεί να κηρυχθεί ο ανάδοχος όταν δεν 
εκπληρώσει τις συμβατικές του υποχρεώσεις και ειδικό¬ 
τερα σε περίπτωση που λήξει ο συμβατικός χρόνος πα¬ 
ράδοσης (τμηματικής ή συνολικής) και δεν υποβλήθηκε 
έγκαιρα αίτημα παράτασής του ή έληξε ο παραταθείς 
χρόνος, χωρίς να παραδώσειτο έργο. 

2. Ο ανάδοχος δεν κηρύσσεται έκπτωτος όταν δεν εκ¬ 
πλήρωσε τις υποχρεώσεις του με ευθύνη του Οργανι¬ 
σμού ή όταν συντρέχουν λόγοι ανωτέρας βίας. 

3. Μετά την έκπτωση του αναδόχου, εκκαθαρίζεται η 
σύμβαση του έργου από τα αρμόδια Οργανα του Οργανι¬ 
σμού και είναι δυνατόν να επιβληθούν, σωρευτικά ή δια¬ 
ζευκτικά, οι ακόλουθες κυρώσεις: 

3.1 Κατάπτωση, ολικά ή μερικά, της εγγύησης καλής 
εκτέλεσης του έργου υπέρ του Οργανισμού. 

3.2 Εκτέλεση του έργου σε βάρος του εκπτώτου, είτε 
από τους υπόλοιπους υποψήφιους που είχαν λάβει μέρος 
στο διαγωνισμό ή είχαν κληθεί σε διαπραγμάτευση, είτε 
από τρίτον κατά την ελέυθερη βούληση και κρίση του Ορ¬ 
γανισμού. Κάθε άμεση ή έμμεση ζημία του Οργανισμού ή 
η τυχούσα διαφορά που θα προκύψει, καταλογίζεται σε 
βάρος του έκπτωτου. Ο καταλογισμός αυτός γίνεται ακό¬ 
μη και στην περίπτωση που δεν πραγματοποιείται νέα 
ανάθεση έργου, κατά τα παραπάνω οριζόμενα. Στην πε¬ 
ρίπτωση αυτή, ο υπολογισμός του καταλογιζόμενου πο¬ 
σού γίνεται με βάση κάθε στοιχείο κατά την κρίση του αρ¬ 
μοδίου Οργάνου του Οργανισμού και με βάση τις αρχές 
της καλής πίστης και των συναλλακτικών ηθών. 

3.3 Είσπραξη εντόκωςτηςτυχόνπροκαταβολής που χο¬ 
ρηγήθηκε στον έκπτωτο από τη σύμβαση, είτε από ποσό 
που τυχόν δικαιούται να λάβει, είτε με κατάθεση του πο¬ 
σού από τον ίδιο, είτε με έκπτωση της εγγύησης προκα¬ 
ταβολής. Ο υπολογισμός των τόκων γίνεται από την ημε¬ 
ρομηνία λήψης της προκαταβολής από τον ανάδοχο μέ¬ 
χρι την ημερομηνία έκδοσης της απόφασης κήρυξής του 
ως εκπτώτου, με το ισχύον κάθε φορά ανώτατο όριο επι¬ 
τοκίου γιατόκο από δικαιοπραξία, από δε την ημερομηνία 
αυτή και μέχρι της επιστροφής της με το ισχύον κάθε φο¬ 
ρά επιτόκιο του τόκου υπερημερίας. 

ΑΡΘΡΟ 25 

ΕΠΕΚΤΑΣΗ - ΣΥΜΠΛΗΡΩΣΗ - ΤΡΟΠΟΠΟΙΗΣΗ ΣΥΜΒΑΣΗΣ 

1. Σε περίπτωση που, κατά τη διάρκεια εκτέλεσης του 
έργου, δημιουργηθεί η ανάγκη επέκτασης, συμπλήρω¬ 
σης ή τροποποίησης της αρχικής σύμβασης, ο ανάδοχος 
υποχρεώνεται να προβεί στην πραγματοποίηση του συ¬ 
μπληρωματικού αντικειμένου που του ανατίθεται. Ο ανά¬ 
δοχος καλείται να υπογράψει τη συμπληρωματική σύμ¬ 
βαση εντός προθεσμίας που καθορίζεται με την κοινοποί¬ 
ηση του περιεχομένου της εν λόγω σύμβασης. 

2. Ο ανάδοχος μπορεί, κατά τη διάρκεια εκτέλεσης του 
έργου, να γνωστοποιήσει την ανάγκη επέκτασης, συ¬ 


μπλήρωσης ή τροποποίησης της αρχικής σύμβασης, 
προτείνοντας την παροχή συμπληρωματικών υπηρεσιών. 

ΑΡΘΡΟ 26 

ΛΥΣΗ ΤΗΣ ΣΥΜΒΑΣΗΣ 

1.0 ανάδοχος δικαιούται να καταγγείλειτη σύμβαση, εάν 
η εκτέλεση του έργου καθυστερεί, με υπαιτιότητα του Ορ¬ 
γανισμού, πάνω από έξι (6) μήνες από την υπογραφή της 
σύμβασης, εκτός αν ορίζεται διαφορετικά στη σύμβαση. 

2. Ο ανάδοχος δικαιούται να καταγγείλει τη σύμβαση, 
εάν υπάρχει καθυστέρηση κατά την εκτέλεση του έργου 
με υπαιτιότητα του Οργανισμού και η καθυστέρηση αυτή 
υπερβαίνει το ήμισυ της συνολικής συμβατικής προθε¬ 
σμίας εκτέλεσης του έργου. 

3. Ο Οργανισμός διατηρεί το δικαίωμα να λύσει μονο- 
μερώς τη σύμβαση, οποιαδήποτε χρονική στιγμή, αποζη¬ 
μιώνοντας στην περίπτωση αυτή τον ανάδοχο. Σε εξαιρε¬ 
τικές περιπτώσεις και εφόσον προβλέπεται ειδικά στη 
σύμβαση, ο Οργανισμός διατηρείτο δικαίωμα λύσης της 
σύμβασης, μετά την ολοκλήρωση τμήματος ή φάσης του 
έργου, χωρίς αποζημίωση του αναδόχου. 

4. Σε περίπτωση ανωτέρας βίας, οι επιπτώσεις της οποί¬ 
ας διαρκούνπάνω από έξι μήνες, η σύμβαση μπορεί ναλυ- 
θεί αζημίως για τα δύο μέρη. Στηνπερίπτωση αυτή, ο ανά¬ 
δοχος αποζημιώνεται για την αξία του έργου που έχει 
εκτελεσθεί μέχρι του χρόνου της διακοπής και έχει εγκρι- 
θεί η παραλαβή του από τον Οργανισμό. 

5. Σε περιπτώσεις υπερημερίας του Οργανισμού ως προς 
την εκπλήρωση των συμβατικών της υποχρεώσεων, γεννά- 
ται υπέρτου αναδόχου δικαίωμα αποζημιώσεως μόνο γιατη 
θετική του ζημία και για το χρόνο από τη σχετική έγγραφη 
όχληση του Οργανισμού εκ μέρους του αναδόχου. 

ΑΡΘΡΟ 27 

ΑΝΑΣΤΟΛΗ - ΛΗΞΗ ΣΥΜΒΑΣΗΣ 

1. Σε εξαιρετικές περιπτώσεις ο Οργανισμός διατηρείτο 
δικαίωμα να αναστέλει την εφαρμογή μέρους ή του συνό¬ 
λου της σύμβασης, με έγγραφη γνωστοποίηση στον ανά¬ 
δοχο. Στη γνωστοποίηση αυτή θα προσδιορίζονται οι λό¬ 
γοι που καθιστούν αναγκαία την αναστολή, η ημερομηνία 
έναρξής της, καθώς και η πιθανολογούμενη διάρκειάτης. 

2. Από την ημερομηνία έναρξης της αναστολής, ο ανά¬ 
δοχος απαλλάσσεται εκείνων των συμβατικών του υπο¬ 
χρεώσεων, η εκπλήρωση των οποίων έχει ανασταλεί. 

ΑΡΘΡΟ 28 

ΘΑΝΑΤΟΣ - ΠΤΩΧΕΥΣΗ ΤΟΥ ΑΝΑΔΟΧΟΥ 

1. Σε περίπτωση θανάτου φυσικού προσώπου ή λύσης 
του Νομικού Προσώπου ή πτώχευσης του αναδόχου η 
σύμβαση λύεται αυτοδικαίως. 

2. Σε περίπτωση θανάτου φυσικού προσώπου ή λύσης 
του Νομικού Προσώπου ή πτώχευσης ενός από τα μέλη 
της ανάδοχου ένωσης ή κοινοπραξίας, η εκτέλεση του έρ¬ 
γου συνεχίζεται από τους υπόλοιπους μετέχοντες στην 
ένωση ή την κοινοπραξία, προκειμένου να ολοκληρωθεί η 
φάση στην οποία βρίσκεται το έργο. Μετά την ολοκλήρω¬ 
ση της συγκεκριμένης φάσης, ο Οργανισμός μπορεί είτε 
να λύσει την σύ μβαση, είτε να δεχτείτη συνέχιση της εκτέ¬ 
λεσης του έργου και για τις άλλες φάσεις με αντικατά¬ 
σταση του ελλείποντος προσώπου ή μέλους, εφόσον κρί¬ 
νει ότι αυτό απαιτείται για την καλύτερη εκτέλεσή του. 

ΑΡΘΡΟ 29 
ΥΠΟΚΑΤΑΣΤΑΣΗ 

1. Η υποκατάσταση τρίτου στην κατασκευή μέρους ή 
όλου του έργου (εκχώρηση του έργου) απαγορεύεται χω¬ 
ρίς έγκριση του Οργανισμού. Αν διαπιστωθεί καθ’ οιον- 
δήποτε τρόπο ότι έχει γίνει άμεση ή έμεση υποκατάσταση 
του αναδόχου από άλλη εργοληπτική επιχείρηση, ο Ορ¬ 
γανισμός κηρύσσει έκπτωτο τον ανάδοχο, μετά από από¬ 
φαση του Διοικητικού του Συμβουλίου. Σε κάθε περίπτω¬ 
ση υποκατάστασης ο ανάδοχος ευθύνεται μαζί με τον 
υποκατάστατο εις ολόκληρον προς τον Οργανισμό, το 
προσωπικό του έργου και οποιονδήποτε τρίτο. 

2. Κατ’ εξαίρεση μπορεί να εγκριθεί η υποκατάσταση με 
απαλλαγή του αναδόχου από την ευθύνη του προς τον 
Οργανισμό, αν αυτό επιβάλεται από το συμφέρον του έρ¬ 
γου και ο ανάδοχος βρίσκεται σε προφανή αδυναμία να 
εκτελέσει το έργο. Για να εγκριθεί η υποκατάσταση πρέ¬ 
πει η εργοληπτική επιχείρηση που θα υποκαταστήσει τον 
ανάδοχο να έχει τα ίδια προσόντα που απαιτήθηκαν για 
την ανάληψη του έργου από τον ανάδοχο και να παρέχει 
τα απαραίτητα εχέγγυα για την κατασκευή του έργου κα¬ 
τά την κρίση των αρμοδίων Οργάνωντου Οργανισμού. 

3. Γ ια να εγκριθεί η υποκατάσταση με απαλλαγή από 
την ευθύνη του αρχικού αναδόχου, πρέπει στην αίτηση 
του αναδόχου να προσδιορίζεται το τμήμα της εργολα¬ 
βίας για το οποίο ζητείται η υποκατάσταση με απαλλαγή 
από την ευθύνη και η πιστοποίηση μετά την οποία όλες οι 
πληρωμές θα διενεργούνται απευθείας στον νέο ανάδο¬ 
χο. Μαζί με την αίτηση υποβάλεται και δήλωση του νέου 
αναδόχου ότι αποδέχεται το περιεχόμενο της αίτησης. 

4. Με την απόφαση του Διοικητικού Συμβουλίου του Ορ¬ 
γανισμού επίτης υποκαταστάσεως καθορίζεται το τμήμα 
του έργου για το οποίο ισχύει η υποκατάσταση με απαλ¬ 
λαγή (αν η υποκατάσταση δεν γίνεται για το σύνολο του 
έργου), η πιστοποίηση μετά την οποία όλες οι πληρωμές 
θα διενεργούνται στον νέο ανάδοχο, οι εγγυήσεις του νέ¬ 
ου αναδόχου καθώς και κάθε άλλη αναγκαία λεπτομέ¬ 
ρεια. Στην περίπτωση αυτή ο υποκατάστατος του αναδό¬ 
χου επέχει στο εξής θέση αναδόχου και αναλαμβάνει 
όλες τις ευθύνες για το σύνολο του έργου ή για τα τμήμα¬ 
τα του έργου που καθορίζονται με την απόφαση υποκα¬ 
τάστασης. 

5. Οι εγγυήσεις επ’ ονόματι του αρχικού αναδόχου ή το 
μέρος τους που ορίζεται με την εγκριτική απόφαση υπο¬ 
κατάστασης αποδίδονται αφού προηγουμένως κατατε¬ 
θούν νέες ισόποσες εγγυήσεις από το νέο ανάδοχο. Μό¬ 
νο μετά την κατάθεση αυτή επέρχεται η απαλλαγή του αρ¬ 
χικού αναδόχου από την ευθύνη του. 

6. Σε περίπτωση αναδόχου κοινοπραξίας που την υπο¬ 
κατάσταση ζητεί μέλος της, απαιτείται η συναίνεση όλων 
των μελών της κοινοπραξίας και κατά τα λοιπά εφαρμό¬ 
ζονται ανάλογα τα οριζόμενα στις προηγούμενες παρα¬ 
γράφους αυτού του άρθρου. 

ΑΡΘΡΟ 30 

ΤΜΗΜΑΤΙΚΗ ΠΑΡΑΛΑΒΗ 

1. Όταν η σύμβαση προβλέπει την υλοποίησή του έργου 
κατά στάδια, φάσεις ή τμήματα (στο εξής, «φάσεις υλο¬ 
ποίησης») οι φάσεις αυτές παραλαμβάνονται από τον Ορ¬ 
γανισμό, σύμφωνα με τις διατάξεις του παρόντος άρ¬ 
θρου. 


2. Η παραλαβή κάθε φάσης ενός έργου γίνεται με την 
παρακάτω διαδικασία: 

2.1 Ο ανάδοχος είναι υποχρεωμένος, ανεξάρτητα από 
τις εντολές της Επίβλεψης και μετά το τέλος των ολοκλη¬ 
ρωμένων τμημάτων, χωρίς καμμία αμοιβή, να συντάσσει 
έγκαιρα Πρωτόκολλα Παραλαβής Αφανών Εργασιών 
(Π.Π.Α.Ε.), εφόσον πρόκειται για εργασίες που έχουν κα¬ 
ταστεί αφανείς μετά την ολοκλήρωσή τους ή Πρωτόκολ¬ 
λο Παραλαβής Εργασιών (Π.Π.Ε.) για εργασίες οι οποίες 
έχουν ολοκληρωθεί. Τα Πρωτόκολλα αυτά πρέπει να είναι 
ενημερωμένα με τα πραγματικά στοιχεία και διαστάσεις 
της εκτέλεσης. Τα Πρωτόκολλα αυτά περιέχουν όλα τα 
στοιχεία που είναι απαραίτητα για τον ευχερή έλεγχο της 
ακρίβειάς τους (αναλυτικές επιμετρήσεις, σχέδια, προ¬ 
σφορές, φωτογραφίες κ.λπ.). τα Πρωτόκολλα Παραλα¬ 
βής Εργασιών αναφέρονται είτε σε αυτοτελή και διακριτά 
τμήματα του έργου που έχουν ολοκληρωθεί, είτε σε τμή¬ 
ματα του έργου που έχουν ολοκληρωθεί ασχέτως εάν συ¬ 
γκροτούν μια αυτοτελή και διακριτή ενότητα. Γιατο θέμα 
αυτό ισχύουν οι κατά περίπτωση εντολές της Επιβλέψεως 
προς τον ανάδοχο. Τα Πρωτόκολα υποβάλλονται δι’ εγ¬ 
γράφου στην Επίβλεψη. 

2.2 Σε περίπτωση που καθυστερεί η υποβολή των παρα¬ 
πάνω τμηματικών επιμετρήσεων περισσότερο από ένα (1) 
μήνα από την ημερομηνία εκτελέσεώς τους, αυτές συ- 
ντάσσονται άνευ ετέρας ειδοποιήσεως από τον Οργανι¬ 
σμό εις βάρος, χρέωση και για λογαριασμό του αναδόχου. 

2.3 Η Επίβλεψη εξετάζει το περιεχόμενο των Πρωτο¬ 
κόλλων και μετά τον έλεγχο και αφού πιστοποιήσει την 
ακρίβεια, τα υπογράφει ανάλογα. 

2.4 Σε περίπτωση που διαπιστώσει στα Π.Π.Α.Ε. ή 
Π.Π.Ε. ασυμβατότητα υποβληθέντων στοιχείων με την 
πραγματική κατάσταση, λάθη, παραλείψεις, ανακρίβειες 
ή σε περίπτωση που οι επιμετρήσεις και τα λοιπά στοιχεία 
είναι συνταγμένα κατά τρόπο που δεν είναι ευχερής ο 
έλεγχος, η Επίβλεψη έχει το δικαίωμα να επιστρέψει τα 
Πρωτόκολλα στον ανάδοχο για επανασύνταξη και επανυ- 
ποβολή. Ο ανάδοχος υποχρεούται να συμμορφωθεί από¬ 
λυτα στις οδηγίες και εντολές της Επίβλεψης για τη σύ¬ 
νταξη των Πρωτοκόλλων Παραλαβής Εργασιών. 

2.5 Μετά την υπογραφή των Πρωτοκόλλων Παραλαβής 
Εργασιών και από τα δύο μέρη (ανάδοχο - Επίβλεψη), την 
υποβολή τους από την Επίβλεψη στον Οργανισμό και την 
έγκρισή τους από τα αρμόδια Οργανα του Οργανισμού, 
μπορεί να επιστραφεί στον ανάδοχο, ύστερα από σχετικό 
έγγραφο αίτημά του, το 40% των εγγυητικών επιστολών 
που αφορούν στο τμήμα του έργου για το οποίο έχουν συ¬ 
νταχθεί Πρωτόκολα Παραλαβής Εργασιών. 

2.6 Όταν η εκτέλεση του έργου ολοκληρωθεί ο ανάδο¬ 
χος οφείλει να το αναφέρει εγγράφως στην Επίβλεψη. Η 
Επίβλεψη αφού προηγουμένως βεβαιωθεί με επανειλημ¬ 
μένες επιθεωρήσεις και ελέγχους ότι έχουν περατωθεί οι 
εργασίες, έχουν γίνει με επιτυχία όλες οι απαιτούμενες 
δοκιμές κλπ. και ότι ο ανάδοχος έχει εκπληρώσει τελείως 
όλεςτις έκτης σύμβασης καιτωνλοιπώνπροσαρτημένων 
σ’ αυτή εγράφων, υποχρεώσεις του, προβαίνει στη σύ¬ 
νταξη Πρακτικού περάτωσης του έργου, το οποίο υπο¬ 
γράφεται από τα αρμόδια Οργανα του Οργανισμού. 

2.7 Ο Ανάδοχος συντάσσει μέσα σε τριάντα (30) ημερο¬ 
λογιακές ημέρες από την ημερομηνία του Πρακτικού πε¬ 
ράτωσης του έργου την Τελική Επιμέτρηση (Τ.Ε.), υπό 
μορφή Ανακεφαλαιωτικού Πρωτοκόλλου Παραλαβής 
Αφανών και μη εργασιών, βάσει των Πρωτοκόλλων Πα- 

ραλαβής Αφανών Εργασιών (Π.Π.Α,Ε) και των Πρωτοκόλ¬ 
λων Παραλαβής Εργασιών (Π.Π.Ε.), τα οποία συντάσσο- 
νται κατά τη διάρκεια εκτέλεσης του έργου. Σε περίπτω¬ 
ση που δεν υποβληθεί εμπρόθεσμα από τον ανάδοχο η 
Τελική Επιμέτρηση, αυτή συντάσσεται άνευ ετέρας ειδο- 
ποιήσεως από τον Οργανισμό εις βάρος, χρέωση και για 
λογαριασμό του αναδόχου. 

ΑΡΘΡΟ 31 

ΠΡΟΣΩΡΙΝΗ ΚΑΙ ΟΡΙΣΤΙΚΗ ΠΑΡΑΛΑΒΗ 

1. Μετά την ολοκλήρωση της εκτέλεσης του έργου και 
εντός ενενήντα (90) ημερολογιακών ημερών από την έκ¬ 
δοση του Πρακτικού περάτωσηςτου έργου, διενεργείται 
η Προσωρινή Παραλαβή του έργου. Γιατη διενέργειατης 
Προσωρινής Παραλαβής (καθώς και της ακολουθούσας 
Οριστικής Παραλαβής) συγκροτείται αρμοδίως από τον 
Οργανισμό Επιτροπή (άρθρο 4 παρ. 1.3.1), η οποία απο- 
τελείται από τουλάχιστον τρία τακτικά μέλη, με τα αντί¬ 
στοιχα αναπληρωματικά μέλη. Στην Επιτροπή αυτή συμ¬ 
μετέχουν τεχνικοί διαφόρων ειδικοτήτων ανάλογα με τη 
φύση του έργου. Ενα μέλος της Επιτροπής ορίζεται ως 
Πρόεδρος. Η Επιτροπή συνέρχεται και διενεργεί την πα¬ 
ραλαβή με μέριμνα και ευθύνη του Προέδρου της. 

2. Για την παραλαβή συντάσσεται Πρωτόκολλο που 
υπογράφεται από όλα τα μέλη της Επιτροπής, από την 
Ομάδα Επίβλεψης (επι κεφαλής, Επιβλέποντες Μηχανι¬ 
κούς - τους τελευταίους που είχαν ενεργό συμμετοχή στο 
έργο και οι οποίοι παρίστανται στην παραλαβή) και από 
τον ανάδοχο που παραδίδειτο έργο. 

3. Η Επιτροπή Προσωρινής και Οριστικής Παραλαβής 
παραλαμβάνει το έργο ποιοτικά και ποσοτικά, ελέγχει κα¬ 
τά το δυνατόν την Τελική Επιμέτρηση με γενικές ή σπο¬ 
ραδικές καταμετρήσεις, καταγράφει στο Πρωτόκολλο τις 
ποσότητες της Τελικής Επιμέτρησης όπως τυχόν αυτές 
διορθώνονται από τους ελέγχους, αιτιολογεί τις τυχόν 
τροποποιήσεις στις ποσότητες και αναγράφει τις ενδεχό¬ 
μενες παρατηρήσεις της για εργασίες που τυχόν έχουν 
εκτελεσθεί με υπέρβαση των εγκεκριμένων ποσοτήτων ή 
κατά τροποποίηση των εγκεκριμένων μελετών. Η Επιτρο¬ 
πή επίσης ελέγχει κατά το δυνατόν την ποιότητα των ολο¬ 
κληρωμένων τμημάτων του έργου και αναγράφει τις πα- 
ρατηρήσειςτης στο Πρωτόκολλο μαζί με τις ενδεχόμενες 
προτάσεις της. 

4. Η παραλαβή διενεργείται παρουσία του αναδόχου. 
Σε περίπτωση που ο ανάδοχος δεν προσέλθει παρά την 
κλήση του, η παραλαβή μπορεί να διενεργηθεί νόμιμα. Σε 
αυτή την περίπτωση ή στην περίπτωση που ο ανάδοχος 
αρνηθεί να υπογράψει το Πρωτόκολλο παραλαβής αυτό 
του κοινοποιείται από την Επιτροπή Παραλαβής. Εάν ο 
ανάδοχος υποβάλει ένσταση κατά του Πρωτοκόλλου, η 
ένσταση πρέπει να υποβληθεί εντός τριών ημερολογια¬ 
κών ημερών από την κοινοποίηση του Πρωτοκόλλου σ’ 
αυτόν και να απευθύνεται προς τον Πρόεδρο της Επιτρο¬ 
πής, ο οποίος εισηγείται, μετά την εξέταση από την Επι¬ 
τροπή της ένστασης, προς τα αρμόδια Οργανα του Ορ¬ 
γανισμού. Η απόφαση των αρμοδίων Οργάνων του Οργα¬ 
νισμού επί της ενστάσεως θεωρείται τελεσίδικη. 

5. Μετά την έγκριση του Πρωτοκόλλου Προσωρινής 
Παραλαβής από τα αρμόδια Οργανα του Οργανισμού η 
Προσωρινή Παραλαβή θεωρείται ολοκληρωμένη. 

6. Ο χρόνος εγγύησης, κατά τον οποίο ο ανάδοχος φέ¬ 
ρει τον κίνδυνο του έργου και υποχρεούται στη συντήρη¬ 


σή του ανέρχεται σε 15 μήνες, εκτός αν ορίζεται διαφο¬ 
ρετικά στην προκήρυξη. Μετά την πάροδο του χρονικού 
αυτού διαστήματος διενεργείται η Οριστική Παραλαβή 
του έργου. Κατά τον χρόνο εγγύησης ο ανάδοχος υπο¬ 
χρεώνεται στην με δαπάνες του συντήρηση του έργου, 
επισκευάζοντας αυτό και επανορθώνοντας κάθε φορά 
την βλάβη και γενικά διατηρώντας αυτό σε άριστη κατά¬ 
σταση. Αν ο ανάδοχος παραμελεί τη συντήρηση του έρ¬ 
γου και ως εκ τούτου επήλθε ή επίκειται βλάβη του, κα¬ 
λείται σε ορισμένη προθεσμία να προβεί στην εκτέλεση 
των αναγκαίων εργασιών. Αν αυτό δεν γίνει, οι εργασίες 
εκτελούνται από τον Οργανισμό, σε βάρος και για λογα¬ 
ριασμό του αναδόχου, κρατουμένων των σχετικών δαπα¬ 
νών από οφειλόμενα σε αυτόν από αυτή την εργολαβία. 

7. Η οριστική παραλαβή πρέπει να διενεργηθεί εντός 
δύο (2) μηνών από την λήξη του χρόνου εγγυήσεως. Αν η 
Οριστική Παραλαβή δεν διενεργηθεί με ευθύνη της Επι¬ 
τροπής σε αυτό το διάστημα, θεωρείται ότι συντελέστηκε 
αυτοδικαίως εντός τριάντα (30) ημερολογιακών ημερών 
από την έγγραφη όχληση του αναδόχου γι’ αυτήν. 

8. Κατά την Οριστική Παραλαβή η Επιτροπή παραλαβά- 
νει οριστικά το έργο ελέγχοντας την εφαρμογή των υπο¬ 
χρεώσεων του αναδόχου για τη συντήρησή του κατά αυ¬ 
τό το διάστημα. 

ΚΕΦΑΛΑΙΟ Δ' 

ΥΛΟΠΟΙΗΣΗ ΕΡΓΟΥ ΜΕ ΑΥΤΕΠΙΣΤΑΣΙΑ 
ΑΡΘΡΟ 32 

ΔΙΑΔΙΚΑΣΙΕΣ ΑΥΤΕΠΙΣΤΑΣΙΑΣ 

1. Οι εκτελέσεις τεχνικών έργων ή τμημάτων αυτών ή η 
υλοποίηση εργασιών ή τμημάτων αυτών είναι δυνατόν να 
εκτελούνται, λόγω της επιστημονικής, τεχνικής και καλλι¬ 
τεχνικής φύσης τους και της εξαιρετικής λεπτότητάς τους 
και απευθείας από μία ή περισσότερες υπηρεσιακές μο¬ 
νάδες του Οργανισμού με αυτεπιστασία και απολογιστικά. 

2. Ως εργασία νοείται, στο πλαίσιο του παρόντος άρ¬ 
θρου, το σύνολο των προμηθειών - υπηρεσιών που πραγ¬ 
ματοποιούνται - παρέχονται, ως ενιαίο σύνολο με στόχο 
την υλοποίηση ενός ενιαίου, αυτοτελούς και διακριτού 
αποτελέσματος. Αντίστοιχα ως έργο νοείται το τεχνικό έρ¬ 
γο, με τον τρόπο που αυτό αντιμετωπίζεται από την εθνική 
και κοινοτική νομοθεσία και τον παρόντα Κανονισμό. 

3. Στα έργα ή στις εργασίες περιλαμβάνονται ενδεικτικά 
αλλά όχι περιοριστικά, η διαχείριση ή/και η παραγωγή του 
περιεχομένου για συμβατικές και ηλεκτρονικές εκδόσεις 
(συγγραφή, επιμέλεια, μετάφραση, συλλογή, φωτογρά¬ 
φηση, εικαστική σχεδίαση, παραγωγή γραφικών), η δια¬ 
χείριση ή/και η ανάπτυξη εξειδικευμένων πληροφοριακών 
συστημάτων ή εφαρμογών λογισμικού, οι πάσης φύσεως 
μελέτες, η διαχείριση ή/και η υλοποίηση οπτικοακουστι- 
κών παραγωγών, η επίβλεψη ή/και η εκτέλεση τεχνικών έρ¬ 
γων και εργασιών εντός αρχαιολογικών περιοχών ή Μου- 
σείωνπου ανήκουν στο Υπουργείο Πολιτισμού ή εντόςτων 
χώρων που στεγάζονται οι δραστηριότητες του Οργανι¬ 
σμού, καθώς και οποιοδήποτε άλλο έργο ή εργασία, κριθεί 
από τα αρμόδια Οργανα του Οργανισμού ότι μπορεί και 
πρέπει να εκτελεσθεί ή να υλοποιηθεί με αυτεπιστασία. 

4. Στην περίπτωση υλοποίησης έργων ή εργασιών με αυ¬ 
τεπιστασία ο Οργανισμός οργανώνει και διευθύνει τα μέ¬ 
σα που έχει στη διάθεσή του κατά τον οικονομικοτεχνικά 
προσφορότερο τρόπο ώστε να επιτύχει την υλοποίηση 

του έργου ή της εργασίας, σύμφωνα με τις προδιαγραφές 
και τους κανόνες της τέχνης και της επιστήμης, καθώς και 
με τις αρχές που διέπουν την στρατηγική του σε θέματα 
προβολής και ανάδειξης του Ελληνικού Πολιτισμού και με 
στόχο να ανταποκρίνονται στον προορισμό τους. 

5. Η αρμόδια Διεύθυνση του Οργανισμού, που πρόκειται 
να υλοποιήσει το έργο ή τις εργασίες με αυτεπιστασία, 
προσδιορίζει τον Επιβλέποντα, ειδικοτήτων αναλογών με 
το είδοςτου εκτελουμένου έργου ή της εργασίας που πρό¬ 
κειται να υλοποιηθεί, ο οποίος μπορεί να είναι είτε μόνιμο 
στέλεχος της Διεύθυνσης, είτε εξωτερικός συνεργάτης και 
στη συνέχεια συντάσσει σχέδιο της εκτέλεσης ή της υλο¬ 
ποίησης που περιλαμβάνει την ποσοτική και ποιοτική προ- 
μέτρηση των ενεργειών, το ενδεικτικό χρονοδιάγραμμα 
υλοποίησής τους, τον ενδεικτικό προϋπολογισμό τους, τον 
αριθμό, τις ειδικότητες και τη διάρκεια απασχόλησης του 
αναγκαίου προσωπικού μόνιμου ή έκτακτου, τον αναγκαίο 
εξοπλισμό και τα αγαθά και υλικά που θα απαιτηθεί να προ¬ 
μηθευτεί. Καθορίζεται και περιγράφεται επίσης σε αυτό, 
κάθε άλλη λεπτομέρεια ή παράμετρος υλοποίησης του έρ¬ 
γου ή των εργασιών, που είναι δυνατό να καθοριστεί. 

6. Ο προτεινόμενος Επιβλέπων και το σχέδιο υλοποίη¬ 
σης υποβάλλονται από την Διεύθυνση προς τα αρμόδια 
Οργανα του Οργανισμού για έγκριση. 

7. Από τις διατιθέμενες για το έργο ή την εργασία πι¬ 
στώσεις καταβάλλονται με βάση νόμιμα δικαιολογητικά, 
όλες οι δαπάνες που πραγματοποιούνται για το έργο ή 
την εργασία. Στις δαπάνες αυτές περιλαμβάνονται ενδει¬ 
κτικά αλλά όχι περιοριστικά τα εξής: μισθοί, ημερομίσθια, 
εργοδοτικές και ασφαλιστικές εισφορές, δαπάνες προ¬ 
μηθειών εξοπλισμού και μηχανημάτων, αξία υλικών και 
προϊόντων, δαπάνες ταξιδιών, αποζημιώσεις προσωπι¬ 
κού για μετακινήσεις, αμοιβές για παροχή υπηρεσιών, 
πρόσθετες δαπάνες λειτουργίας που προκαλούνται κατά 
την υλοποίηση του έργου ή της εργασίας, αμοιβές εξω¬ 
τερικών συνεργατών, κ.λπ. 

8. Τα επιμέρους τμήματα των έργων ή των εργασιών 
που εκτελούνται από τρίτους στο πλαίσιο υλοποίησηςτου 
έργου ή της εργασίας με αυτεπιστασία ανατίθενται, ανά¬ 
λογα με το ύψος της εκτιμώμενης δαπάνης, ακολουθώ¬ 
ντας κατά περίπτωση τις διαδικασίες που ορίζει ο παρών 
Κανονισμός, καθώς και οι σχετικοί Κανονισμοί (α) προμή¬ 
θειας, παράδοσης και παραλαβής αγαθών, υλικών και 
προϊόντων και (β) ανάθεσης, παρακολούθησης και παρα¬ 
λαβής υπηρεσιών και μελετών (ΦΕΚ Β' 1025/3.8.2002). 

9. Τα αρμόδια Όργανα της Διοίκησης του Οργανισμού 
αποφασίζουν, μετά από εισήγηση της Διεύθυνσης που 
υλοποιεί το έργο ή την εργασία με αυτεπιστασία, για την 
πρόσληψη του έκτακτου προσωπικού που απαιτείται για 
την υλοποίηση του έργου ή της εργασίας. Οι δαπάνες του 
έκτακτου αυτού προσωπικού καλύπτονται από τις σχετι¬ 
κές με το έργο ή την εργασία πιστώσεις. 

10. Κατά την εκτέλεση έργου ή εργασίας με αυτεπιστα¬ 
σία τηρείται, με ευθύνη της Διεύθυνσης, πλήρες αρχείο, 
στο οποίο καταγράφονται το απασχολούμενο, κατά ειδι¬ 
κότητα, προσωπικό, τα μηχανήματα, ο εξοπλισμός ή άλλα 
μέσα, τα εισκομιζόμενα υλικά, οι εκτελούμενες ενέργειες, 
και κάθε άλλο στοιχείο που είναι αναγκαίο για την τεκμη¬ 
ρίωση. Το αρχείο ενημερώνεται ανά τακτό χρονικό διά¬ 
στημα όπως αυτό έχει προσδιοριστεί ως έκτης φύσηςτου 
έργου ή των εργασιών στη εγκεκριμένη εισήγηση της 
εκτέλεσης του έργου ή της εργασίας με αυτεπιστασία, 
από την αρμόδια Διεύθυνση. Η Διεύθυνση, που εκτελείτο 


έργο ή την εργασία, οφείλει να υποβάλει στα αρμόδια Όρ¬ 
γανα της Διοίκησης, όταν της ζητηθεί, συνοπτική έκθεση 
για την πορεία του έργου, που συντάσσεται βάσει των 
στοιχείων που έχουν καταγραφεί στο αρχείο. 

11. Οφείλει επίσης στις περιπτώσεις που οι πιστώσεις 
που διατίθενται προέρχονται από άλλες πηγές εκτός του 
τακτικού προϋπολογισμού (π.χ. ΚΠΣ) να τηρεί και να υπο¬ 
βάλει όλα τα σχετικά απογραφικά δελτία διοικητικής, τε¬ 
χνικής και οικονομικής παρακολούθησης που απαιτούνται. 

12. Μετά την περάτωση του έργου ή της εργασίας ή αυ- 
τοτελούςτμήματος αυτών, συντάσσεται από τους Επιβλέ- 
ποντες συγκεντρωτική έκθεση απολογισμού του έργου ή 
της εργασίας που περιλαμβάνει μεταξύ άλλων τις απολο¬ 
γιστικές επιμετρήσεις του φυσικού και οικονομικού αντι¬ 
κειμένου. Η έκθεση αυτή υποβάλλεται υποχρεωτικά εντός 
διμήνου απάτην αρμόδια για το έργο Διεύθυνση, στα Ορ¬ 
γανα της Διοίκησης. Τα Οργανα Διοίκησης μπορούν, κατά 
την κρίση τους να ορίσουν Επιτροπή Ποιοτικής Παραλα¬ 
βής του έργου ή της εργασίας που υλοποιήθηκε με αυτε¬ 
πιστασία, αποτελούμενη από τρία τουλάχιστον μέλη με ει¬ 
δικότητες ανάλογες προς τη φύση του έργου ή της εργα¬ 
σίας. Το πρακτικό της Επιτροπής κατακυρώνεται από τα 
Οργανα Διοίκησης. Μετά την παρέλευση 3μήνου απάτην 
υποβολή της έκθεσης απολογισμού, εφόσον δεν έχει 
ενεργοποιηθεί η διαδικασία παραλαβής, το έργο ή η ερ¬ 
γασία θεωρείται αυτοδικαίως ότιπαραλήφθηκε. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 
ΑΡΘΡΟ 33 
ΕΓΚΡΙΣΕΙΣ 

Απόφαση που λήφθηκε ή πράξη που διενεργήθηκε από 
αναρμόδιο Οργανο του Οργανισμού στο πλαίσιο διαδικα¬ 
σίας ανάθεσης δεν πάσχει ελάττωμα, εφ’ όσον εγκριθεί 
από το αρμόδιο Όργανο του Οργανισμού, του άρθρου 
239 του Αστικού Κώδικα εφαρμοζομένου καιενπροκειμέ- 
νω αναλόγως. 

ΑΡΘΡΟ 34 

ΕΦΑΡΜΟΣΤΕΟ ΔΙΚΑΙΟ - ΥΠΟΛΟΓΙΣΜΟΣ ΠΡΟΘΕΣΜΙΩΝ 

1. Οι συμβάσεις που καταρτίζονται δυνάμει του παρό¬ 
ντος κανονισμού διέπονται από το ιδιωτικό δίκαιο. 

2. Για τον υπολογισμό των προθεσμιών που αναφέρονται 
στον παρόντα Κανονισμό εφαρμόζεται αναλόγως η διάταξη 
του άρθρου 20 του Π.Δ. 334/2000, όπως εκάστοτε ισχύει. 

ΑΡΘΡΟ 35 
ΕΠΙΛΥΣΗ ΔΙΑΦΟΡΩΝ 

1. Όλες οι διαφορές που προκύπτουν απάτην ερμηνεία, 
εκτέλεση και λύση της σχετικής σύμβασης μεταξύ Οργα¬ 
νισμού και αναδόχου, καθώς και από κάθε άλλη πράξη Ορ¬ 
γάνου του Οργανισμού ή συμβαλλόμενου με τον Οργανι¬ 
σμό και πάντοτε σε σχέση με συγκεκριμένη σύμβαση εκτέ¬ 
λεσης έργου μπορούν να επιλύονται διαιτητικώς από το 
Πολυμελές Πρωτοδικείο Αθηνών (Τμήμα Εμπορικό), όπως 
αυτό συγκροτείται νομίμως την ημερομηνία που θα ορι- 
σθεί αρμοδίως ως δικάσιμος, εφόσον αυτό προβλέπεται 
στη προκήρυξη και στην αντίστοιχη σύμβαση. Σε αντίθετη 
περίπτωση, αρμόδια ορίζονται τα δικαστήρια Αθηνών. 

2. Η διαιτητική απόφαση εκδίδεται εντός του συντομο- 
τέρου δυνατού χρονικού διαστήματος. 

3. Εφ’ όσον δεν ορίζεται διαφορετικά, ουσιαστικό εφαρ¬ 
μοστέο δίκαιο της διαιτησίας είναι το ελληνικό δίκαιο, των 
διατάξεων του παρόντος εφαρμοζόμενων πάντως σε κά¬ 
θε περίπτωση. 

4. Η διαιτησία διέπεται από την αρχή της επιείκειας και 
της αποτελεσματικής ρύθμισης του αντικειμένου της δια¬ 
φοράς, ενόψει της έγκαιρης και ορθής εκτέλεσης των 
συμβάσεων του Οργανισμού και της ιδιαιτερότητας των 
σκοπών του, ιδίως της προβολής της ελληνικής πολιτιστι¬ 
κής κληρονομιάς καθώς και της οργάνωσης και προβο¬ 
λής της Πολιτιστικής Ολυμπιάδας ενόψει και των Ολυ¬ 
μπιακών Αγώνων του 2004. Οι διαιτητές οφείλουν να διε¬ 
ξάγουν την όλη διαδικασία με τη μέγιστη δυνατή 
επιμέλεια και ταχύτητα. 

5. Η διαιτητική απόφαση είναι οριστική, αμετάκλητη, 
άμεσα εκτελεστή και δεν υπόκειται σε οποιοδήποτε τα¬ 
κτικό ή έκτακτο ένδικο μέσο. Είναι δε δεσμευτική για όλα 
τα μέρη, τα οποία ρητά αναλαμβάνουν στη μεταξύ τους 
σύμβαση την υποχρέωση άμεσης συμμόρφωσής τους 
προς αυτήν. 

6. Η προσφυγή σε διαιτησία δεν αναστέλλει σε καμία πε¬ 
ρίπτωση την εκτέλεσητωνεργασιώντης σύμβασης. Τα μέ¬ 
ρη οφείλουν να εκπληρώνουν το σύνολο των συμβατικών 
τους υποχρεώσεων, ανεξάρτητα από την εξέλιξη της διαι¬ 
τησίας και μέχρι την έκδοση της διαιτητικής απόφασης. 

ΑΡΘΡΟ 36 

ΕΜΠΙΣΤΕΥΤΙΚΟΤΗΤΑ - ΑΠΟΡΡΗΤΟ 

1. Ο Οργανισμός δεσμεύεται να τηρεί εμπιστευτικά για 
δύο (2) έτη τα στοιχεία που τίθενται στη διάθεσή της από 
προσφέροντες, ιδίως εάν αφορούν τεχνικά στοιχεία ή 
πληροφορίες και τεχνογνωσία ή δικαιώματα πνευματικής 
ιδιοκτησίας, εφόσον αυτά φέρουν την ένδειξη «εμπιστευ- 
τικό έγγραφο». 

2. Η παράβαση της αρχής της εμπιστευτικότητας πρέπει 
να προκύπτει μόνον από έγγραφο του Οργανισμού, εκδο- 
θέν από τα καθ’ ύλην αρμόδια Όργανα του Οργανισμού. 

3. Σε καμία περίπτωση η εμπιστευτικότητα δεν δεσμεύ¬ 
ει τον Οργανισμό προς τις αρχές του Ελληνικού Κράτους 
και τις αρχές της Ευρωπαϊκής Ένωσης, καθώς και για την 
άσκηση εποπτείας από τον Υπουργό Πολιτισμού. 

4. Η εμπιστευτικότητα αίρεται πάντοτε κατόπιν συμφω¬ 
νίας. Αίρεται δε αυτοδικαίως σε περίπτωση εκκρεμούς έν¬ 
στασης, δίκης ή διαιτησίας, στο απολύτως αναγκαίο μέ¬ 
τρο και αποκλειστικά για χρήση της από τα μέρη, από 
τους νομικούς τους παραστάτες, καθώς και από τους δι¬ 
καστές ή διαιτητές. 

ΑΡΘΡΟ 37 
ΓΛΩΣΣΑ 

1. Ο παρών Κανονισμός συντάσσεται στην ελληνική 
γλώσσα και δύναται να μεταφράζεται στα αγγλικά ή γαλ¬ 
λικά με ευθύνη του Οργανισμού. Σε περίπτωση ασυμφω¬ 
νίας μεταξύ του ελληνικού κειμένου και της μετάφρασης, 
υπερισχύει το ελληνικό κείμενο. 

2. Ανάλογα ισχύουν και για το σύνολο των εγγράφων 
του Οργανισμού, της αλληλογραφίας του με τους τρί¬ 


τους (υποψήφιους, προσφέροντες, αναδόχους, κάθε εί¬ 
δους συμβαλλόμενους). Τα έγγραφα του Οργανισμού 
μπορούν όμως να συντάσσονται και μόνον στη γλώσσα 
εκείνη, που είναι η πλέον πρόσφορη εν όψει του αντικει¬ 
μένου ή των παραληπτών. Ο Οργανισμός δύναται πάντως 
να επιτρέψει εγγράφως στους υποψηφίους, προσφέρο¬ 
ντες, αναδόχους ή αντισυμβαλλομένους του να συντάσ¬ 
σουν τα προς αυτόν έγγραφά τους και να επικοινωνούν 
μαζί του και στην αγγλική ή γαλλική γλώσσα. Τεκμαίρεται 
ότι η σχετική άδεια του Οργανισμού έχει παρασχεθεί, εφ’ 
όσον ο Οργανισμός έχει ο ίδιος απευθυνθεί στους ανωτέ¬ 
ρω στην αγγλική ή γαλλική. 

ΑΡΘΡΟ 38 

ΠΑΡΟΧΗ ΠΛΗΡΟΦΟΡΙΩΝ - ΑΛΛΗΛΟΓΡΑΦΙΑ 

1. Ο Οργανισμός παρέχει στους διαγωνιζόμενους, κα¬ 
τόπιν σχετικής αιτήσεώς τους, κάθε απαραίτητη πληρο¬ 
φορία ή διευκρίνιση για τη διεξαγωγή διαγωνισμού. 

2. Ουδεμία άλλη πληροφορία σε σχέση με διαγωνισμό 
δύναται να δοθεί σε ενδιαφερομένους από τον Οργανι¬ 
σμό, τα Οργανα αυτού ή τους λοιπούς διαγωνιζόμενους. 

3. Κάθε παροχή πληροφορίας, αλληλογραφία, γνωστο¬ 
ποίηση, υποβολή ένστασης, αίτησης, κλπ, προς τον Οργα¬ 
νισμό διατυπώνεται εγγράφως, στην ελληνική γλώσσα. Ο 
Οργανισμός δύναται πάντως να επιτρέψει εγγράφως 
στους υποψηφίους, προσφέροντες, αναδόχους ή αντισυμ¬ 
βαλλομένους του να συντάσσουν τα προς αυτόν έγγραφά 
τους και να επικοινωνούν μαζί του και στην αγγλική ή γαλ¬ 
λική γλώσσα. Τεκμαίρεται ότι η σχετική άδεια του Οργανι¬ 
σμού έχει παρασχεθεί, εφ’ όσον ο Οργανισμός έχει ο ίδιος 
απευθυνθεί στους ανωτέρω στην αγγλική ή γαλλική. 

ΑΡΘΡΟ 39 
ΠΑΡΕΚΚΛΙΣΕΙΣ 

Με την επιφύλαξη της νομοθεσίας της Ευρωπαϊκής 
Ένωσης για την ανάθεση συμβάσεων δημοσίων έργων, με 
απόφαση του Διοικητικού Συμβουλίου του Οργανισμού, 
είναι δυνατόν να εγκρίνονται παρεκκλίσεις από τις διατά¬ 
ξεις του παρόντος στην ανάθεση συγκεκριμένου έργου. 

ΑΡΘΡΟ 40 

ΙΣΧΥΣ ΤΟΥ ΚΑΝΟΝΙΣΜΟΥ 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Αθήνα, 23 Σεπτεμβρίου 2002 
Το Δ.Σ. του Οργανισμού 

2. Η ΥΠΠΟ/ΓΝΟΣ/62151/24.10.2002 (ΦΕΚ ΒΊ378) από¬ 
φασή μας ανακαλείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




